I. Бошқарманинг вазифалари ва функциялари\nВазирликка келиб тушувчи ҳамда вазирликдан чиқувчи барча ҳужжатларни, вазирликнинг ички буйруқларини рўйхатга олади, уларни ижрочиларга етказилишини таъминлайди.\nII. Бошқарманинг ҳуқуқ ва мажбуриятлари.\nБошқарма вазирликнинг Молия бошқармаси ҳамда марказий бухгалтерияси билан келишган ҳолда вазирликнинг йиллик харажатлар смета лойиҳаларини тузиб, раҳбариятга тасдиқлашга тақдим этади.\nВазирлик аппатини фаолиятини техник жиҳозлар, канцелярия моллари таъминотини узлуксизлигини таъминлайди.\nБошқарма йил давомида дунё ва Республикамиз миқёсида ўтказиладиган маданий тадбирларни юқори савияда ўтказилишини таъминлаш учун маданият ходимларини рағбарлантиришига дипломлар, фахрий ёрлиқлар, тадбирлар ва кўрик-танловлар ўтказиш учун совғалар олишни ташкиллаштиради.\nБошқарма йил давомида хориж мамлакатларида бўлиб ўтадиган маданият ходимларининг дунё миқёсидаги миллий фольклор фестиваллари, мусиқавий конкурсларга бориб келиши учун авиа чипталари билан таминлашни ташкиллаштиради.\nВазирлик аппарати ҳисобида турадиган автотранспорт воситаларининг техник ҳолатини назорат қилиб боради.\nВазирлик ва вазирлик тасарруфидаги корхона ва муассасаларнинг автоулов воситаларини йиллик техник кўрикдан ўтишини ҳамда давлат томонидан ажратиладиган ёқилғи-мой лимитлари ҳисоботини олиб боради.\nРеспублика ва вазирлик миқёсида ўтказиладиган барча маданий тадбирларни ўтказишда хўжалик ташкилий ишларини бевосита олиб бориш.\nВазирлик доирасида бўлиб ўтадиган мажлис ва турли йиғинларни ташкил этишда амалий ёрдам кўрсатади.\nВазирликка ташриф буюрадиган хорижлик меҳмонлар, делегациялар ва вакилларни кутиб олиш ва раҳбарият билан қабул маросимини ташкиллаштиради.\nВазирлик эхтиёжлари учун хўжалик шартномалари ва меҳнат битимларини тузади.\nВазирлик ҳисобидаги моддий товар бойликларини ҳисобга олиш, қайта ҳисобдан ўтказиш ва ҳисобдан чиқариш бўйича марказий ҳисобхонага ҳужжатларини тақдим этади.\nҲужжатлар билан ишлаш фаолиятини замон талабларига мос бўлишини таъминлаш учун амалий чоралар кўради.\nВазирликда компьютерларнинг локал тармоғи, Интернет тизими, телефон алоқаси, кабель телетармоғи ва бошқа зарурий шароитларни бир маромда, узлуксиз ишлашини таъминлайди.\nВазирликнинг иш жараёнидаги эҳтиёжлари учун канцелярия воситалари, компьютерлар, кўпайтириш машиналари ва бошқа техник ускуналари учун керакли ашёлар ва уларнинг узлуксиз ишлаши учун бутлов қисмлари билан таъминлайди.\nIII. Бошқарманинг тузилмаси ва иш тақсимоти\nБошқарма ўз фаолиятини вазир раҳбарлиги остида олиб боради.\nБошқарманинг тузилмаси бошқарма бошлиғи, ўринбосари ва бош мутахассисдан иборат.\nРеспублика ва вазирлик миқёсида ўтказиладиган барча маданий тадбирлар ва кўрик-танловларни ўтказишда хўжалик ташкилий ишларини назорат қилади.\nВазирликка ташриф буюрадиган хорижлик меҳмонлар, делегациялар ва вакилларни кутиб олиш ва қабул қилиш ташкилий ишларини амалга оширилишини назорат қилади.\nВазирлик раҳбариятига ҳамда умумлаштириш учун Йиғма ахборот-таҳлил бошқармасига киритиладиган таҳлилий маълумотлар ва ҳисоботларда келтирилган рақамлар ҳамда ахборотларни тўғрилигига жавобгардир.\nБошқарма ва тасарруфдаги ташкилотлар фаолиятини ташкил этиш, уларни кадрлар билан мустаҳкамлаш юзасидан раҳбариятга таклифлар киритади.\nВазирлик эҳтиёжлари учун хўжалик шартномалари ва меҳнат битимларини тузади.\nВазирлик ҳисобидаги моддий товар бойликларини ҳисобга олиш, қайта ҳисобдан ўтказиш ва ҳисобдан чиқариш бўйича марказий ҳисобхонага ҳужжатларнинг тақдимини назорат қилади.\nБошқарма бошлиғи ўринбосри белгиланган доирада бошқармада умумий раҳбарликни амалга оширади ва бошлиқ бўлмаган вақтларда унинг вазифасини бажаради;\nреспублика ва вазирлик миқёсида ўтказиладиган барча маданий тадбирлар ва кўрик-танловлар ўтказишда хўжалик ташкилий ишларини олиб боради;\nвазирлик доирасида бўлиб ўтадиган мажлис ва турли йиғинларда вазирга амалий ёрдам кўрсатади;\nвазирликка ташриф буюрадиган хорижлик меҳмонлар, делегациялар ва вакилларни кутиб олиш ва қабул қилишни ташкиллаштишда бошлиққа кўмаклашади;\nвазирлик эҳтиёжлари учун хўжалик шартномалари ва меҳнат битимларини тузади;\nвазирлик ҳисобидаги моддий товар бойликларини ҳисобга олиш, қайта ҳисобдан ўтказиш ва ҳисобдан чиқариш бўйича марказий ҳисобхонага ҳужжатларни тақдим этади;\nвазирлик эҳтиёжлари учун ёзув-чизув воситалари, компьютерлар, кўпайтириш машиналари ва бошқа техник асбоблар учун керакли ашёлар олишни ташкиллаштиради ва уларнинг узлуксиз ишлашини таъминлайди ва назорат қилади;\nвазирлик идорасини қўриқлашни ва санитария ҳолатларига масъул ходим сифатида бино ва хоналарга бегона шахсларнинг киртилмаслигини, хизмат хоналарида озодаликни таъминлайди.\nБошқарманинг иш юритиш бўйича бош мутахассиси вазирликнинг ишлар бошқармаси тизимига киритилиб, ўз фаолияти даврида вазирлик рахбарияти ва бошқарма бошлиғига бўйсунади.\nРеспублика ва вазирлик миқёсида ўтказиладиган барча маданий тадбирлар ва кўрик-танловларни ўтказишда хўжалик ташкилий ишларини олиб боради.\nВазирлик доирасида бўлиб ўтадиган мажлис ва турли йиғинларда вазирга амалий ёрдам кўрсатади.\nВазирликка ташриф буюрадиган хорижлик меҳмонлар, делегациялар ва вакилларни кутиб олиш ва қабул қилишни ташкиллаштиради.\nВазирлик ҳисобидаги моддий товар бойликларини ҳисобга олиш, қайта ҳисобдан ўтказиш ва ҳисобдан чиқариш бўйича марказий ҳисобхонага ҳужжатларни тақдим этади.\nВазирлик эҳтиёжлари учун ёзув-чизув воситалари, компьютерлар, кўпайтириш машиналари ва бошқа техник асбоблар учун керакли ашёлар олишни ташкиллаштиради ва уларнинг узлуксиз ишлашини таъминлайди.\nВазирлик идорасини санитария ҳолатларига масъул ходим сифатида бино ва хоналарга бегона шахсларнинг киритилмаслигини, хизмат хоналарида озодаликни таъминлайди.\nВазирлик тизимида иш юритилишини назорат қилиб, уларга амалий-услубий ёрдам кўрсатади.\nБошқармага келадиган хатларни ва ҳар хил ҳужжатларни рўйхатга олади ва юборилаётганларини рўйхатдан ўтказади.\nКеладиган хабарлар асосида раҳбариятга ахборот тайёрлайди.\nҲужжатларни бевосита бажарувчиларга ўз вақтида топширади.\nДавлат мулки қўмитасига, республика ва шаҳар статистика муассасаларига статистик ва бошқа ҳисоботларнинг вақтида топширилишини назорат қилади.\nБошқармага тегишли алоҳида шаҳслардан келадиган хат, ариза ва шикоятларни рўйхатга олиш, кўриб чиқиш учун улар ҳақида вазирлик раҳбариятига ўз вақтида қисқа ахборот беради.


Янги шифо маскани\nТўлебий туманида даволаш-соғломлаштириш маркази очилди\nВилоят ҳокими Жансейит Туймебаев хизмат сафари билан Тўлебий туманига бориб, Ақтас қишлоғида яқинда очилган «Ақкен-Саумал» даволаш-соғломлаштириш маркази фаолияти билан танишди.\nЖанубий Қозоғистоннинг табиати сўлим, мафтункор гўшасида очилган оромгоҳ нафақат дам олиш, балки, йирик шифо маскани бўлиб, бир пайтнинг ўзида 50 одамни қабул қила олади.\nОромгоҳнинг очилиш маросимида вилоят маслаҳати котиби Қайрат Балабиев ва «Нур Отан» партияси вилоят филиали раисининг биринчи ўринбосари Нурмахан Жўлдасов бошчилигидаги халқ ноиблари иштирок этишди.\nБеморларни бу ерда қимиз билан даволашади. Соғликни мустаҳкамловчи, бардамлик бахш этувчи шифобахш ичимлик билан даволаш муддати 10 кун. Масканнинг смета баҳоси 500 млн. тенге. Бу туманга сўнгги йилларда жалб этилган энг йирик сармоя. Оромгоҳнинг иккинчи навбати ишга тушадиган бўлса, яна 25 киши доимий иш билан таъминланади. Ҳозирнинг ўзида бу ерда 15 киши иш бошлаган, уларнинг аксарияти қишлоқ аҳли.\nМарказ фаолиятига муваффақият тилаган вилоят ҳокими тўлебийликларни яқинлашиб келаётган Мустақиллик байрами билан табриклади.\n– Бугун биз миллий ичимлик билан даволовчи дастлабки марказнинг очилиш маросимида иштирок этмоқдамиз. Уни очишдан мақсад – ички туризмни ривожлантириш, соғлом турмуш тарзини тарғиб қилиш ҳамда аҳолини тоза табиий ичимликлар билан таъминлаш. Шунингдек, янги иш ўринларини очиб, кичик ва ўрта бизнесни ривожлантириш, – деди минтақа раҳбари.\nБу ерда сурункали гепатит, ошқозон-ичак касалликлари, қандли диабет, ошқозон ости безининг яллиғланиши, хафақон (қонбосими) каби ўнлаб касалликларни даволаш мумкин. Нафас йўли касалликлари билан оғриганларга ҳудуднинг микроиқлими айни муддао. Дам олувчилар, зиёратга келувчилар учун тансиқ таомлар тайёрлайдиган ошхона мавжуд. Даволанувчилар бу ерда минералли ва тузли ванна қабул қилиши, ёпиқ бассейнда чўмилиши, фин ҳаммоми, фитобар, уқалаш хонасида ҳамда биооптрон-ёруғлик ускуналарида муолажа олиши мумкин.\nШунингдек, маданий ҳордиқ чиқариб, жамоавий тадбирларни ташкил қилиш ва табиат қўйнида вақтни кўнгилли ўтказиш учун қулай шароитлар яратилган, от спорти билан шуғулланиш ҳам мумкин. Зеро, чавандозлар айтганидек, от минган одам соғлом ва бақувват бўлади.\n– Тўлебий тумани ўзининг мўъжизавий табиати, шифобахш булоқлари, тарихий ва меъморий ёдгорликлари билан сайёҳларни ўзига ром этмоқда, – деди марказ таъсисчиси Жарқинбек Тўлтебай оромгоҳнинг очилиш маросимида. – 300га яқин шифобахш зилол булоқлар мавжудки, уларнинг таъриф-тавсифини айтиб, тугатолмайсан. Мазкур маскан асосан оилавий ва жамоавий дам олувчиларга мўлжалланган. Кўриб турганингиздай, чет эллардаги машҳур курортлардан кам жойи йўқ. Қисқа вақтда оламшумул ишлар амалга оширилди. Шуни ҳам эътироф этиш керакки, бу ердаги барча қурилиш ва пардозалаш ишлари, бинони замонавий русумда жиҳозлаш моҳир қурувчилар томонидан амалга оширилди.\nТуманда қимиз етиштириш йилдан йилга кўпаймоқда. Давлат қўллови натижасида сўнгги уч йилда йилқичилик ривожланиб, отлар сони 4500 бошга етди. 16та хўжалик ҳозир йилқичилик билан шуғулланмоқда. Уларга 26,8 млн. тенге субсидия тўланиб, 678 тонна қимиз етиштирилди. Соҳани ривожлантиришга жорий йилда яна 8 хўжалик бел боғлади. Келаси йили йилқичиликка 31,5 млн. тенге субсидия ажратиш мўлжалланмоқда.\n– Дам олиш баҳоси кунига 5000 тенгени ташкил этади, – дейди маскан фельдшери Кобей Наеков. – Бу ерда буюртмага кўра мазали овқатлар ҳам тайёрлаб берилади, дармондорига бой таомлар столи бор. Хорижлик сайёҳлар келадиган бўлса, фахрланиб кўрсата оладиган маскан бу.\nМиллий ичимлик ҳақида қизиқарли маълумотлар\n1858 йили самаралик шифокор Н. В. Постников Россияда илкбора қимиз билан даволашни қўллаган. Маълумки, қимиз асосан бия сутини ачитиш йўли билан тайёрланади. Аниқланишича, қимиз таркибида 0,5дан 2,5 фоизгача спирт бўлиб, бу организмда овқат ҳазм бўлишини тезлаштиради. Шунинг учун ошқозон касали бор одамларга овқатдан олдин 1-2 стакан қимиз ичиш тавсия қилинади. Шунингдек, қимиз таркибида кальций тузлари, организм учун муҳим бўлган В-В ( тиамин), В – рибофлавин, Р Р – никотин кислота, биятин параами-нобензой кислотаси мавжуд. Организмда В витаминининг етишмаслиги асаб тизимининг бузилишига, уйқусизликка олиб келади. Қимиз пенициллин, стрептомицин каби антибиотиклар ўрнини ҳам боса олади. Шамоллаш, зотилжам касалликларини бартараф этиши мумкин. Бия, сутидан тайёрланган қимиз дармондорига бой бўлиб, организмнинг юқумли касалликларга қарши курашиш хусусиятини кучайтиради. Қимиз таркиби сут кислотасига бойлиги сабабли нордон таъмга эга. Бу эса ўз навбатида ошқозон сўлак безлари фаолиятини яхшилайди.\nМаълумки, кўпгина касалликларни даволашда антибактериологик воситалар кенг қўлланилади. Қимиз организмдаги барча зарарли кимёвий қолдиқларни ювиб чиқаради, микробларни ўлдиради. Кальций тузлари, айниқса, силга чалинган организмни яхши даволайди.\nБу доривор ичимликдан йил бўйи баҳраманд бўлиш жуда фойдалидир.\nБ. ДЎСМАТОВА, 2017-12-14, 10:32 206


АҚШ БМТга Шимолий Кореяга қарши янги резолюция лойиҳасини тақдим этади\nАҚШнинг БМТдаги элчиси Никки Хэйли.\nАҚШнинг БМТдаги элчиси Никки Хэйли Вашингтон кейинги ҳафтада Шимолий Кореяга нисбатан янги резолюцияни Хавфсизлик Кенгашига тақдим этишини айтиб, Кенгшаш аъзоларини мазкур резолюцияни қўллаб-қувватлашга чақирди.\n-Ядровий давлат бу даҳшатли қуролни бошқаларга таҳдид сифатида қўлламаслиги шарт. Ядровий қуролга эга бўлган давлатлар ўз масъулиятларини ва мажбуриятларини тушунадилар. Шимолий Корея раҳбари Ким Чен Ин бу масъулиятни тушунмаётганнини намойиш қилди. У ядровий қурол билан таҳдид қилаяпти ва уруш хавфини пайдо қилапти. Қўшма Штатлар ҳеч қачон урушни истамайди. Лекин давлатимизнинг тоқати ҳам чексиз эмас. Биз ўз иттифоқчиларимиз ва ўз ҳудудимизни ҳимоя қиламиз, -деди Хэйли Хавфсизлик кенгашининг 4 сентябрда ўтган навбатдан ташқари шоишилинч йиғилишида.\n3 сентябрь куни Шимолий Корея водород бомбасини муваффақиятли синовдан ўтказганини ээлон қилган эди. Бундан аввалроқ эса Шимолий Корея Японияга қарши ракета синовини ўтказган ва АҚШга Гуам оролларига ҳужум қилиш билан таҳдид этган.\nГермания канцлери Ангела Меркел 4 сентябрь куни Дональд Трамп билан телефон суҳбатида Европа Иттифоқи Шимолий Кореяга қарши санкцияларни кучайтириши тарафдори эканини айтди.\nПрезидент Путин ва унинг Жанубий Кореялик ҳамкасби Мун Чже 4 сентябрда телефон орқали суҳбатлашиб, Шимолий Кореянинг ҳаракатларини кескин танқид қилдилар.\nВладимир Путин Шимолий Корея ракета синовлари ортидан юзага келган инқирозни ҳал этишнинг ягона йўли дипломатик музокаралар эканни таъкидлади.


Скриншот: Youtube/Алексей Екименков\nИнтернет тармоғидаги Youtube сайтидаги Алексей Екименков саҳифасида собиқ Советлар иттифоқида эфирга узатилган «Время» дастуридан бир парча жойлаштирилган. 1987 йил 22 ноябрь кунига тегишли экани айтилган лавҳада Ўзбекистонда пахта йиғим-терими қандай бораётгани ҳақида ҳикоя қилинган.\n«Время»нинг Ўзбекистондаги мухбири Мухтор Ғаниев тайёрлаган лавҳасида 1987 йил 22 ноябрга қадар республикада 4,6 млн тоннадан зиёд пахта хом ашёси етиштирилганини билиб олиш мумкин.\nЛавҳа бошловчининг кадр ортидан “Ўзбекистондаги пахта ҳосилини йиғиб олиш ҳақида мухбиримиз ҳикоя қилади”, деган сўзлари билан бошланади.\n“Бугунги кунга келиб, Ўзбекистон пахтакорлари 4 млн 600 минг тоннадан ортиқ хом ашё йиғди. Вазифа мураккаб. Об-ҳаво ишга ҳалақит қилди. Баҳордаги сурункали ёғингарчилик ва совуқ ҳаво шароити чигит экишни кечиктирди. Октябрь ойидаги мислсиз қор ёғиши терим суръатини пасайтирди. Далада эса пахта бор ва ҳосилни нобуд қилмаслик керак. Республика ҳукумати шаҳар ва қишлоқлардаги меҳнаткашларга мурожаат қилди. Ва бугунги кунда Ўзбекистонда пахта йиғимининг сўнгги кунларида далаларга 2 млнга яқин теримчи чиқди. Булар саноат корхоналари ишчилари, зиёлилар, нафақахўрлар, талабалар ва мактаб ўқувчиларидир. Авваллари бундай ҳол кузатилмаган. Одамлар пахтакорлар учун мураккаб бўлган бу йилда далалардаги ҳосилни охирги кўсагигача йиғиб олиш учун барча ишни қилмоқда”, - деб таъкидлайди журналист.\nШундан сўнг, у бевосита пахта режасини бажарган туманлардан бири, Сурхондарё вилояти Сариосиё тумани ҳақида ҳикоя қила бошлайди. Унда 5 йилдан бери пахта режасини уддалай олмаган туман вазифани бажаргани, бунга сабаб бўлган омиллар, ишга муносабат ўзгаргани, жорий қилинган янгиликлар, пахта терим комбайнларининг ҳиссаси хусусида сўз боради.\n“Мана бу лавҳани биз Сариосиё туманидан олдик. Туман пахтакорлари 5 йил мобайнида пахта хом ашёси етиштириш режасини бажара олмай келди. Бу йил эса вазифани осонлик билан уддалашди. Бунинг сири нимада? “Ишга муносабат ўзгарди”, - дейишмоқда деҳқонлар. Туман қўмитаси ҳам йиғим-терим вақтида мажлисбозликлардан воз кечишди. Пахта экинлари майдони 5 марта оширилди. Тупроқ яхшиланди. Хўжаликларда бригада пудратчилиги, ўзаро ҳисоб-китоб қилишда чек тизими жорий қилинди. Миришкорлар тийинни ҳам ҳисоблай бошлашди. Тўқимачилик комбинатлари талабига мувофиқ, юқори сифатли пахта навларини экишди”, - дейилади лавҳада.\nМухтор Ғаниевнинг ҳикоя қилишича, хўжалик раҳбарлари пахтани қўлда терган маъқул, деб ҳисоблашган.\n“Узоқ йиллар мобайнида хўжаликлар раҳбарлари пахтани қўлда терган яхши, деб уқдиришарди. Бу сафар ушбу қарашнинг нотўғри эканини исботлашди. Тумандаги ҳар бир комбайн 100 тоннадан пахта терди. Ўтган йиллар мобайнида далалар қиш мавсумигача ғўзапоядан тозаланмас эди. Бу йил, аксинча, сўнгги кўсак ҳам териб олингач, далалар пешма-пеш шудгор қилиниб, минерал ўғитлар солинмоқда ва эртаги сабзавот экинлари экилаяпти”.\nЭслатиб ўтамиз, Ўзбекистон Республикаси Олий Мажлиси Сенатининг 4 октябрдаги 12-ялпи мажлисида мажбурий ва болалар меҳнати кенг муҳокама қилиниб, фуқароларнинг кафолатланган меҳнат ҳуқуқлари назорати бўйича Сенат комиссияси тузилди.\nМаълумот учун, Ўзбекистон ҳукумати 8 август куни 2017 йилги пахта терими мавсумига 18 ёшга тўлмаган ёшларни, шунингдек, ташкилотлар, таълим ва соғлиқни сақлаш муассасаларининг меҳнат фаолиятида бўлган ходимларини мажбурий тарзда жалб қилиш қатъий ман этилиши ҳақидаги баённома қарорини чиқарган эди.\nСенат мажлисида маъруза қилган Ўзбекистон Бош вазири ўринбосари Нодир Отажанов пахта теримини механизациялашган ҳолда ўтказиш учун келаси 5 йилда 15 минг пахта териш машинаси ишлаб чиқилишини билдирганди.


Омбор мудири ғаллазорни ўт бостирди - Huquq.uz\n10:30 - 22.04.2021\nНаим Боқиев (исм-фамилиялар ўзгартирилган) 2020 йил май ойидан 23 июлгача «Когон дон маҳсулотлари» акциядорлик жамиятига қарашли Қоровулбозор туман дон қабул қилиш пункти омбор мудири вазифасида ишлаб келган. У ҳосил йиғиб олингандан сўнг омборидаги дон 77900 килограм камлигини эшитганда нима қилиши кераклигини ўйлаб қолди.\nТабиий камайиш, ғаллазорларни бегона ўт босганини айтиб, ҳужжатларни расмийлаштиришда бир-икки рақамни сохталаштиришни режалаштирди.\nҚоровулбозор туманидаги фермер хўжаликлари омборга топширган 9 372 380 кг ғаллага терговда аниқлаш имкони бўлмаган фермер хўжаликлари ҳисобига 77900 кг ғаллани қўшиб ёзиб, ҳисоботларни қалбакилаштирди. Қабул қилинган ғаллани 9 450 280 кг қилиб кўрсатиб, ҳисоботларни жамият ҳисобхонасига тақдим этди. Ихтиёридаги 120 млн. 745 минг сўмлик ғалланинг талон-торож қилинишига йўл қўйди.\nН.Боқиев жиноий ҳаракатларини давом эттириб, жиноятини яшириш мақсадида «МАН» ҳамда «КамАЗ» машиналарида 77900 кг ғалла Қоровулбозор дон қабул қилиш пунктидан «Когон дон маҳсулотлари» АЖ омборига ташилгани ҳақидаги 2020 йил 23 июлдаги 343, 344, 345-юкхатларни сохталаштирди. Пунктдаги тарозисида донни ўлчашни рўйхатга олиш журналига сохта маълумотлар киритиб, уларни жамият ҳисобхонасига тақдим этди.\nҚинғир иш барибир фош бўлади. Н.Боқиев ҳам қилмишлари учун суд олдида жавоб берди ва жазога тортилди.


Название Мавзу режаси\nБолаларда асоратланган киндик касалликларида Диагностика, дифференциал диагностика ва умумий педиатр тактикаси. диспансеризация ва реабилитация.\nМақсад: Талабаларни киндик касалликларини асоратланган ва асоратланмаган формаларини ўз вақтида аниқлаш, ташхислаш ва қиёсий ташхислашни ўтказиш, адекват даволаш тактикасини танлаш, оператив даво муддатларини аниқлаш, операциядан кейинги реабилитация чора тадбирларини билишга ўргатиш.\nВазифалари: Умумий амалиёт шифокорини мустақил равишда ташхис қўйишга ўргатиш, касаллик кечув характерини аниқлаш ( асоратланган, асоратланмаган ) ва киндик касалликларида тегишли даво тактикасини танлаш. Консерватив ва оператив давога бўлган кўрсатмаларни аниқлаш.\nКўриб чиқиладиган саволлар:\nОмфалит, классификацияси, ташхислаш ва даволаш, асоратлари.\nКиндик тизмчаси чурраси, сабаби, ташхислаш, классификацияси, қиёсий ташхислаш, даволаш тактикаси ва асоратлари.\nКиндик чурраси, клиник кечуви, даволаш тактикаси ва асоратлари.\nКиндик тўлиқ оқмалари, ташхислаш ва даволаш тактикаси.\nКиндик нотўлиқ оқмалари, қиёсий ташхислаш, оператив ва консерватив давога кўрсатма.\nКиндик фунгуси, ташхислаш, қиёсий ташхислаш, даволаш.\nКиндик кисталари, қиёсий ташхислаш ва даволаш.\nКиндик чуррасида консерватив даволаш.\nНотўлик киндик оқмаларида консерватив даво муолажалари.\nТалаба билиши ва қила олиши керак:\nКиндик тизмчаси чуррасини ташхислашни.\nКиндик тизмчаси чуррасини қиёсий ташхислашни.\nКиндик чуррасини ташхислашни\nКиндик чуррасини қиёсий ташхислашни\nКиндик чуррасида консерватив даво ўтказишни.\nКиндик нотўлиқ оқмаларини ташхислашни\nКиндик нотўлиқ оқмаларини қиёсий ташхислашни\nКиндик нотўлиқ оқмаларида консерватив даво ўтказишни.\nОмфалитда қиёсий ташхис ўтказиш\nОмфалит оддий турида консерватив даво ўтказишни.\nКиндик фунгусини ташхислашни\nКиндик фунгусида қиёсий ташхис ўтказишни.\nАмалий машғулот босқичлари\nТалабаларни берилаётган мавзу бўйича теоретик кўникмаларни ўзлаштириш масаласи бўйича сухбат.\n2.Талабаларни билимини текшириш.\nТестлар. Оғзаки савол-жавоб. Галерия бўйича тур\n3. Беморларни кўриш ва курация қилиш.\nБолалардаги киндик касалликларида бемор аҳволини баҳолаш ва кўриш. Баҳолаш бемор ётоғи олдида ўтказилади.\n4. Диагностик усулларни бажариш ва амалий кўникмаларни бажариш\nЎкитувчи иштирокида касалларни палатада, боғлов хонасида, қўшимча хоналарда кўриш ( киндик ярасига ишлов бериш, фистулография, рангли синамани ўтказиш, боғламларни алмаштириш\n5.Мавзуни теоретик мустахкамлаш\nУкитувчи мавзу буйича узлаштириш кийин булган масалаларни тушунтиради ва интерактив методлар утказади.\n6. Мавзуни ўзлаштириш даражасини текшириш\n1. Вазият масалаларни ечиш\n2. Амалий кўникмаларни техникаси ва бажарилишини баҳолаш\nЎтилган мавзу бўйича ўкитувчи томонидан якуний хулоса қилинади. Ҳар бир талабага мавзу бўйича олинган баҳо айтилади. Кейинги дарсга мавзу берилади.\nКИНДИКНИ ТУҒМА ОҚМАЛАРИ ВА КИСТАЛАРИ.\nХомила ривожланишини биринчи хафтасида иккита эмбрионал йўл ишлайди – сариқлик ва сийдик йўллари, булар киндик йўли таркибига киради. Биринчиси эмбрионни озиқлантириб, ичакни сариқлик қопи билан боғлаб туради, иккинчиси эса сийдикни хомила олди сувига ажратиб туради.\nХомила ичи ривожланишининг 3-5 ойларида йўлларни тескари ривожланиши бошланади. Сийдик йўли атрофига учраб, қорин олд девори ички қисмида жойлашадиган ўрта бойламга айланади.\nСариқлик йўли облитерациясини бузилиши натижасида хилма хил бузилишлар келиб чиқади. Облетерацияга учрамаган қисмини соҳаси ва даражасига қараб фарқланади:\nтўлиқ ва нотўлиқ киндик оқмалари.\nЁнбош ичак дивертикули\nБу аномалияларни анатомик формалари расмда курсатилган:\nСариклик йўли нуқсонлари.\nКиндик тўлиқ оқмалари сариқлик йўли ҳамма қисмини облитерацияга учрамаганлиги оқибатида юзага келади. Бунда ёнбош ичак суюқлиги киндик орқали ажралиб туради.\nКлиникаси ва ташхислаш. Сариқлик йўлини облетерацига учрамаганида киндик йўлини аномал қалинлашиши ва киндик халқасини кенгайиши кўринади. Боғланган киндик қолдиғини тушиб кетгандан сўнг киндик чуқурчасини марказида шиллиқ қаватли ва ичак суюқлиги ажралиб турадиган оқма кўринади.\nКиндик тўлиқ оқмаси, облетерацияга учрамаган сариқлик йўли.\nКиндик тўлиқ оқмаси, оқмага қўйилган катетер орқали меконийнинг\nСариқлик йўлини тўлиқ оқмаси. Операция вақтида.\nОқма йўли кенг ва узун бўлганида, бола безовталанганда ичак эвагинацияси юзага келиши мумкин, бу холат ичак тутилишига олиб келиши мумкин. Туғилгандан сўнг 2-3 суткада киндик қолдигини эрта тушиб кетиши натижасида киндик чуқурчада қорин олд дефектидан эветрация бўлган ичак қовузлокларини кўриниши мумкин. Киндик халқасида сиқилган ичак қовузлоғи некрозга учраши мумкин.\nКиндик тўлиқ оқмасини ташхислаш қийин эмас, кенг оқма мавжудлигида ажралмага қараб қўйилади. Фистулография асосий текшириш усули ҳисобланади.\nДаволаш. Тўлиқ оқмаларни даволашни ягона усули – оператив даво, асоратларни олдини олиш мақсадида ( эвагинация, яллиғланиш, қон кетиш) ташхис қўйилгандан сўнг ўтказилади.\nОперация асосида оқмани лапаратом кесув билан ёнбош ичакдан бошлаб киндиккача бўлган йўлини бартараф этиш ётади.\nКиндик нотўлиқ оқмалари. Сариқлик йўли дистал қисмини облитерацига учрамаганлиги натижасида келиб чиқади ва тўлиқ оқмаларга нисбатан кўпроқ кузатилади.\nКлиникаси ва ташхислаш.\nКиндик чуқурчасидан кам миқдорда ажралма ажралиши билан характерланади, шу сабабли болаларни «нам киндик » сифатида даволашади. Инфекция қўшилганда ажралма йирингли бўлади. Киндик чуқурчаси кўрувида грануляциялар ичидан кам миқдордаги ажралма ажраладиган нуқтасимон тешик аниқланади. Ташхисни тасдиқлаш мақсадида оқма зондланади. Агарда зонд 1-2 см гача кирадиган бўлса ташхис аниқ бўлади.\nҚиёсий ташхислаш киндик фунгуси билан ўтказилади, бу патологияга эпетилизацияни кечикиши ва киндик чуқурчасига инфекция тушиши натижасида грануляция туқимасини ўсиб кетиши хос.\nКонсерватив даво муолажаларидан бошланади, бунда калий перманганатни кучсиз эритмаси билан ванна, оқма йўлини перекис водород ва 3%ли йод эритмаси билан ишлов берилади, антисептиклар ( 1%ли хлорофилипт ) билан боғлам қўйилади. Консерватив даво эффект бермаганда оператив даво ўтказилади.\nБу бузилишлар сариқлик ва сийдик йўлларини нотўлиқ облитерацияси натижасида келиб чиқади., киндик оқмаларига нисбатан кам учрайди. Урахус кистаси қорин олд девори қаватлари орасида, киндик ва қов ўртасида, сариқлик йўли кистаси қорин бўшлиғида бўлади.\nКиста секин суюқлик билан тўлиб боради, инфекция тушиши ва ёрилиши мумкин. Умумий симптомлари – қорин пастки қисмида оғриқ, тана хароратини кўтарилиши, яллиғланганда интаксикация белгилари кузатилиши мумкин. Пайпасланганда қорин ўнг томонида, киндикка яқин жойда ўсмасимон хосила аниқланади. Урахус кистасида қорин олд девори қаватлари орасида оғриқли инфильтрат аниқланади.\nДаволаш – оператив.\nКиндик фунгуси. Битмаётган киндик ярасида грануляцион тўқимани ўсиши билан характерланади. Киндик қолдиғи тушганидан сўнг нормада киндик ярасини битиши 1 хафта мобайнида бўлиши керак. Киндик ярасига инфекция тушганида грануляция устида намланиш кузатилади.\nҚиесий ташхислаш. Облитерацияга учрамаган сариқлик йўли шиллиқ қаватини ташқарига чиқиши ва эвагинация билан қиёсий ташхис ўтказилади. Бунда патологик хосилаларни рангига эътибор берилади ( фунгус – оч қизғиш, эвагинацияда – тўқ қизғиш ранг ), консистециясига ( фунгус қаттиқ, чиққан шиллиқ қават юмшоқ, эластик ). Шунингдек анамнезидан фунгусни секинлик билан ривожланиши, эвагинация эса тўсатдан пайдо бўлади.\nДаволаш. Антисептиклар билан ҳар куни ишлов бериш, ҳар 3-4 кунда 10%ли кумуш нитрат билан куйдириш. Катта фунгусларда хирургик йўл билан олиб ташланади: фунгус оёкчасини асосидан лигатура билан боғланиб, лигатура юқорисидан кесиб олиб ташланади.\nКиндик чуқурчасидаги яллиғланиш жараёни бўлиб, киндик қолдиғи тушиб кетганидан сўнг киндик чуқурчасига инфекция тушиши оқибатида юзага келади.\nОмфалитни 3 тури фарқланади:\nОддий формасига киндик ярасини секинлик билан битиши ва унчалик сезиларли бўлмаган яллиғланиш жараёни мавжудлиги хос.\nФлегманоз формасида яллиғланиш жараёни киндик чуқурчасидан ташқарига чиқади. Киндик чуқурчасида фибриноз йирингдан иборат бўлган яра аниқланади, туби инфильтрацияланган.\nНекротик формасида – яллиғланиш жараёни нафақат атрофга, балки қорин деворини чуқурроғига ҳам тарқалади, баъзи холларда ичаклар эвентрацияси ҳам кузатилиши мумкин.\nОмфалит перифлебит, перитонит ва жигар абцессига ҳам сабаб бўлиши мумкин.\nҚиёсий ташхислаш. Киндик яраси ёпилишидан кейин ҳосил бўладиган яра касаллигини иккиламчи келиб чиққан деган хулосага олиб келади, бундай холат киндик кальцинозида кузатилади (киндик артерияларини патологик склерози натижасида кальций тузларини маҳаллий йиғилиши) ёки киндик оқма ва кисталарини йиринглаши натижасида келиб чиқади..\nТашхисни аниқлашда ёнбошдан тушириладиган ретген текшируви ўтказилади, бунда кальцинозда конкремент соялари аниқланади. Туғма оқмалар зондлаш, фистулография ёрдамида аниқланади.\nОддий формасида – маҳаллий. Киндик ярасини ҳар куни водород перекиси эритмаси билан санация қилиш, кейинчалик 10 %ли кумуш нитрат, перманганат калий билан куйдирилади.\nФлегманоз формасида даволаш қийинлашади, маҳаллий даво билан биргаликда умумий даво ўтказилади.\nНекротик флегмонада умумий интенсив терапиядан ташқари( қон қуйиш, плазма, антибитиклар), хирургик аралашув ўтказилади.\nКиндик тизимчаси чурраси.\nКиндик тизмчаси чурраси – оғир туғма паталогия бўлиб, ҳозирги вақтгача ўлим холати юкори: 20,1-60 % гача.\nКлиникаси: курув пайтида туғилган чакалоқ қорнининг ўрта қисмида ўсмасимон тери билан қопланмаган хосила аниқланади. Хосилада чуррани ҳамма элементлари мавжуд: амниатик қобиқдан иборат чурра халтаси, тери чети ва апаневроздан ҳосил бўлган чурра дарвозаси ва чурра ичидаги қорин бўшлиғи аъзоларидан ташкил топган.\nКиндик чуррасини клиник кўриниши ва даволаш тактикаси чурра катталигига, асоратлари ва қўшилиб келган нуқсонларга боғлиқ.\nКичик чурралар (диаметри 5 см гача, чала туғилганларда 3 см.)\nУртача чурралар (диаметри 8 см гача, чала туғилганларда 5 см)\nКатта чурралар ( 8см дан куп, чала туғилганларда 5 см)\nЎлчамидан қаттий назар ҳамма чурралар 2 гуруҳга бўлинади:\nА) Қорин бўшлиги аъзоларининг эвентрацияси\nБ) Юрак эктопияси\nВ) қўшма туғма нуқсонлар\nГ) Чурра пардасини йирингли яллиғланиши\nАсоратланмаган киндик чурраси нам, юпқа, кўкиш рангдаги таранг лашган амниотик қобиқ билан қопланган. Бола туғилгандан кейинги биринчи соатларида қобиқ ранги тиниқлашиб чурра қопи ичидаги хосилаларни кўриш мумкин: жигар, ичак қовузлоқлари, ошқозон ва бошқалар.\nКиндик томирлари чиқиш жойида (веналар ва иккита артерия) қаттиқ юмалоқ тортмаларини пайпаслаб сезиш мумкин. Ўз ўрнида «чурра дарвозаси»дан сўнг қорин олди девори терисига қўшилиб кетади. Амниотик қобиқ терига ўтиш соҳасида кенглиги 2-3 мм тўқ қизил чизиқ пайдо қилади.Чурра атрофидаги тери айлана асос ҳосил қилиб, баландлиги 1,5-2 см ни ташкил қилади.Чурра шиш шакли кўпинча ярим шар шаклида (қорин олд девори дефекти ва чурра кенглиги бир-бирига тўғри келади), шар шаклида (чурра катталиги асосидан катта) ва кўзикоринсимон (баланд « оёқча» мавжуд).\nКиндик тизимчаси катта бўлмаган чурралари кенгайган киндикни эслатади. Туғруқхонада эътиборсиз кўрилганда бундай кенгайиш ичак қовузлоқлар билан биргаликда боғланиб юборилиши мумкин.\nКатта бўлмаган чурралар хосиласи бўлиб ичак ҳисобланади. Чакалоқларни умумий аҳволида ўзгаришлар кузатилмайди. Ўртача катталикдаги чурралар ҳосиласи бўлиб ичак қовузлоқларини кўп қисми ва баъзида жигар бир қисми ташкил қилади.\nБеморлар стационарга оғир аҳволда тушадилар, тана хароратини пасайиши ва яққол намоён бўлган цианоз кузатилади. Киндик тизимчаси катта чурраларида чақалоқлар туғруқхонадан транспартировкани яхши кўтара олмайдилар, умумий аҳволи оғир ёки жуда оғир деб баҳоланади.Чурра қопида хар доим ичак қовузлокларидан ташқари, жигарни кўп кисми мавжуд бўлади. Чуррани бўртиб чиққан қисми қорин бўшлиғи хажмидан катта бўлади.\nКиндик тизимчаси чурралари асоратлари ўзига хос кечувга эга бўлиб, орттирилган ёки туғма характерга бўлади.\nЭнг оғир асоратларидан бири бўлиб чурра қопини пардаларини ёрилиши хисобланади. Бола қорин бўшлиғидан ташқарида ётган ичак қовузлоқлари билан туғилади.\nБу холатни иккита гуруҳга ажратиш мумкин:\nХомила ичи туғма эвентрацияси – ўзгарган , ташқарига чиққан ичак қовузлоқларини мавжудлиги билан характерланади, улар фибриноз парда билан қопланган, деворлари шишган, ичак тутқич томирлари кенгайган. Қорин девори дефекти унчалик катта эмас (3-5см), четлари регидлашган, тери қисман киндик йўли амниотик пардалари қолдиқларига ўтган.\n«Акушер» туғма эвентрацияси – бола туғилиши пайтида амниотик парданинг ёрилиши билан юзага келиди.Ёрилиш парданинг асосида бўлиб, чуррадан чиққан ҳосила яъни ингичка ичак ва унинг қовузлоклари патологик ўзгаришсиз перитонит белгилар йўқ. Болалар умумий аҳволи туғма эвентрация билан клиникага олиб келинган биринчи соатларида жуда оғир аҳволда бўлади.\nБолалардаги катта киндик тизимчаси чурралари юрак эктопияси билан учрайди. Юрак эктопияси ташхисини қўйиш қийинчилик туғдирмайди, чунки чурра қопи юқори қисмида жойини ўзгартирган юрак пульсацияси кўриниб туради.\nҚўшилиб келган тугма етишмовчиликлар ўз вақтида тезкор жаррохлик аралашувига эҳтиёж бўлмайди (юз соҳасидаги ва қўл-оёқлардаги етишмовчиликлар ва бошқалар). Айрим қўшилиб келган туғма етишмовчиликлар киндик тизимчаси чуррасини жаррохлик аралашуви билан даволашда қийинчилик туғдиради ёки даволашга қарши кўрсатма ҳисобланади.\nСариқлик йўлини нотўлиқ ривожланиши биринчи кўрикда аниқланади: киндик қолдиғи асосида тўқ қизил ташқарига чиққан ичак оқмаси аниқланади. Унинг диаметри 0,5 – 1,0 см дан ошмайди. Оқмадан меконий ажралиб, ажралма атроф терини ифлослантиради ва инфилтрациялайди. Сийдик йўли экстрофияси баъзан киндик тизимчаси чурраси билан қўшилиб келиши мумкин. Бу нуқсонларни қўшилиб келиши натижасида қорин олд девори аниқланмайди - юқори сохада қорин олд девори ўрнини чурра бўртмаси эгаллаб, унинг қобиқлари сийдик қопи ва уретра шиллиқ қаватлари билан қўшилиб кетади.\nЧурра қопини йирингли яллиғланиши бола туғилгандан сўнг биринчи суткаларида операция қилинмаслиги натижасида келиб чиқади. Бунда чурра бўртмаси шиллиқ ажралмали кулранг йирингли жарохат, қорамтир рангли некроз ўчоқлари кўринишида бўлади. Яллиғланиш жараёни биринчи кунда фақат юзаки қисмларига тарқалган бўлади(амнион) ва перитонит белгилари кузатилмайди. Бола умумий аҳволи оғир бўлади, тана харорати кўтарилган, интоксикация белгилари кучайган бўлади. Қон тахлилида лейкоцитоз, нейтрофилларни чапга силжиши ва анемия кузатилади.\nРентгенологик текширув – чурра қопи ичидаги аъзони аниқлаш ва қўшма нуқсонларни аниқлаш учун қўлланилади. Умумий рентгенограммада, вертикал холатда ва икки перпендикуляр холатда туширилганда, ичак қовузлоқлари ва жигар бир қисмини аниқ кўриш мумкин. Меъда ва ўн икки бармоқли ичакда кўринадиган иккита ҳаво сатхларини мавжудлиги юқори ичак тутилиши ташхисини тасдиқлайди. Кўплаб ҳаво сатҳларини мавжудлиги пастки ичак тутилишидан далолат беради.\nКиндик тизимчаси чурраларини даволашнинг ягона йўли – бу шошилинч операциядир. Бемор акушер қўлидан бирданига хирург қўлига топширилиши керак. Туғилгандан сўнг биринчи соатларда чурра пардалари хали яллиғланмаган, юпқа, нозик бўлади, хирургик ишлов бериш осон кечади, ичак газлар билан тўлмаган, шунинг учун ичак қовузлоқларини қорин бўшлиғига киритиш осон кечади. Госпитализацияни кечиктирилиши бола умумий аҳволини оғирлаштиради, чурра пардаларини ифлосланишига олиб келади, пардаларни ичак қовузлоқлари ва жигар билан ёпишиб кетишига олиб келади. Бир суткадан ошганда кичик ва ўрта чурраларда, йирингли – некротик ўзгаришлар мавжудлигида ўтказиладиган радикал операциялар кўп холларда перитонит, қон кетиш ёки шок натижасида ўлимга олиб келиши мумкин. Бу холат даволаш тактикасини ўзгартиришга сабаб бўлди. Бундай холларда хирургик аралашув каттиян ман этилади, консерватив давога кўрсатма ҳисобланади. Консерватив даволаш бундан ташқари бола ҳаётига хавф солувчи қўшма туғма нуқсонлар мавжудлиги ҳам кўрсатма ҳисобланади.\nДиспансеризация ва реабилитация: Киндик касалликлари ва қорин олд деворида операция муолажаси ўтказган беморлар 6 ойгача диспансер назоратида бўладилар. Операциядан кейинги эрта даврларда антибактериал, умумий қувватловчи ва витаминли даволаш муолажалари ўтказилади. Кечки даврларда физиотерапия, массаж ва даволовчи машқлар буюрилади. Гипотрофия, рахит ва анемия профилактикаси ўтказилиб турилади.\nМавзу бўйича вазият масалалар.\nМасала№ 1. 3 ойлик бола поликлиникага киндикни доимий намланиб туришига шикоят қилиб келди. Кўрувда киндик яраси тубида қизғиш шиллиқ қават кўринади, марказида оқма йўли кўринади, шиллиқ секрет ажралади.\nСизнинг ташхисингиз? Сизнинг даво тактикангиз?\nМасала № 2. Янги туғилган чақалоқда киндик соҳасида 10-12 смли бўртма аниқланади. Тиниқ пардалари орқали ичак халқалари ва жигарнинг бир қисми кўринади. Аҳволи ўртача оғирликда.\nСизнинг даво тактикангиз?\nМУЛЬТИМЕДИЯ ПРЕЗЕНТАЦИЯСИ POWER POINT\n«Диагностика, дифференциальная диагностика и тактика врача обЩего педиатра при осложнениях заболеваний пупка у детей. реабилитация и диспансеризация»\n1.Талаба учун амалий куникма: Катарал омфалитни даволаш\nОмфалит- киндик чукурчасини яллигланишига айтилади. Омфалитнинг катарал, флегмоноз, некротик формалари тафоут килинади.\nКлиникаси: Курилганда киндик атроф терисининг кизариши ва ундан сероз суюклик ажралиши кузатилади.\nАсбоб ускуналар: анатомик пинцет, шарик, стерил салфеткалар, 3% водород перекиси, фурациллин 1:5000 ёки калий перманганат эритмалари.\nКиндик чукурчаси 3% водород перикиси, фурациллин ёки калий перманганат эритмаси билан санация килинади. Антибиотик, махалий киндик чукурчаси сохасига ультрабинафша нур билан таъсир килиш тавсия этилади. Санация хар куни бажарилади.\nАсоратлар: омфалитни флегмоноз ва некротик формаларига утиши, киндик сепсиси.\n2.Талаба учун амалий куникма: Киндик чурраларини консерватив давоси\nКиндик чурраси - Киндик халкаси апоневрозининг тулик битмаслиги натижасида пайдо бўлиб, у оркали корин парда буртиб чикади ва чурра копини ҳосил килади.\nДавоси - Еш болаларда корин мушакларининг усиши, корин прессининг ривожланиши натижасида киндик халкаси ўз-узидан битади.\nКонсерватив давоси куйидагича:\nГимнастик машклар. Бола хар йургаклашдан олдин корнига 2-3 минут давомида еткизилиши керак. Бунда корин пресси хосил булиб киндик халкаси тораяди.\nМассаж - болани корни эхтиётлик билан енгил массаж килинади, туғри мушак буйлаб ва киндик атрофи соат стрелкаси бўйича.\nЛейкопластир боғлами – чурра қорин бўшлигига қиритилиб, киндикнинг иккала омонидан тери йигилиб, бурма ҳосил қилинади ва кенг епишкок лейкопластир епиштирилади. Бунда лейкопластирни 7-10 кунда бир марта алмаштирилиши керак. Лейкопластир натижасида терида мацерация еки терининг таъсирланиши кузатилса, у олиниб, шу жойга танга куйиб боғлаш ҳам яхши натижа беради.\nБолани тоза хавода сайр килдириш, УБН ларга туйинтириш, етарли каллорияли озиқ билан овкатлантириш ҳам киндик чуррасини тез тузалишига сабаб бўлади.\nКонсерватив даволаш давомийлиги ҳар-хил бўлади.\nОдатда киндик халкаси 1.5-2 ёшда битиб кетади.\nКўп холларда 5 ешгача консерватив даволанади. 5 ешдан сунг оператив давога курсатма ҳисобланади.\nАгар киндик чурраси катта бўлиб, киндик халкасида сикилиб колса, шошилинч операцияга курсатма бўлиб ҳисобланади.\nГАЛЕРИЯ БЎЙИЧА ТУР\nМавзу: Сариқлик йўли тўлиқ оқмалари асоратлари\nМасалани иштирокчиларга тушунтириш.\nТалабалар 2-3 киши бўлиб гуруҳланишади.\nҲар бир гуруҳ 10 минут давомида ўз хулосасини қоғозга ёзади ва қоғозларини бир бири билан алмашишади.\nБир гуруҳ иккинчи гуруҳнинг жавобини баҳолайди, агар жавоб нотўлиқ бўлса, ўз вариантини таклиф этади.\nИш охирида жавобларни ҳамма қатнашувчилар мухокама қилишади ва энг тўғри жавоб танлаб олиниб, бу жавобни ҳамма ўз дафтарларига ёзиб олишади.\nМунозара тугагандан сўнг ўкитувчи ҳар бир талабани баҳолайди.\n«Галерея бўйича тур»ни давомийлиги 30-40 дақиқа.\nСариқлик йўли тўлиқ оқмасини оғир асоратларидан бири ингичка ичак эвагинацияси, ичак сиқилиши. Ичак қовузлоғи ционатик кўринишда бўлади, шишган. Ўткир ичак тутилиши юзага келади, кейинчалик некроз ва перитонит келиб чиқади.\nМавзу бўйича амалий кўникмалар:\nКиндик чуқурчасини кўриш. Қизариш, шиш, оқма йўлини мавжудлиги.\nКиндик ярасига ишлов бериш\nКиндик тихзимчаси чуррасини консерватив давоси.\nКиндик нотўлиқ оқмаларини консерватив давоси.\nКиндик халқасини аниқлаш ва унинг анатомик характеристикаси ( кенгайиши, бўртма мавжудлиги, чурра бўртмасини киритиш).\nКатарал омфалитни даволаш.\nФлегманоз омфалитни даволаш.\nНекротик флегмонани даволаш.\nКиндик фунгусини даволаш.\nКиндик тизимчаси чуррасини режали операция муддати.\nА) Ташхис қўйилиши билан\nБ) эмизикли даврда\nВ) 2 ёшгача\nГ) 3-5 ёш\nД) 5-8 ёш.\n2.Киндик йули чурраси диаметри буйича ажратилади:\nА) катта , кичик\nБ) кичик, ўрта, шарсимон.\nВ) кичик, ўрта , катта\nГ) ўрта, катта\nД) кичик, шарсимон, ноксимон.\nКиндик йули чурраси куйидагилар билан киёсий ташхисланади:\nА) қорин олд девори аплазияси\nВ) киндик чурраси\nГ) туғма киндик оқмалари.\nД) қорин оқ чизиғи чурраси.\nСариқлик йўли тўлиқ оқмаси асоратланади:\nА) ичак эвагинацияси\nБ) эвагинацияга учраган қовузлоқни сиқилиши\nВ) дивертикул Меккел\nГ) ичак тутилиши\nУрахуснинг битмаслигида ўтказилади:\nА) умумий рентгенография\nБ) қорин бўшлиғи УТТи\nГ) компютер томография\nКиндик тўлиқ оқмасида операция муддати:\nБ) 6 ойдан кейин\nВ) 1 ёшдан кейин\nГ) 3 ёшдан кейин\nКиндик тўлиқ оқмасида асосий ташхислаш усули:\nВ) қорин бўшлиғи УТТи\nД) компютер томография\nКиндик нотўлиқ оқмасидаги оператив даво муддати:\nБ) 6 ойдан сўнг\nВ) 2 ёшдан кейин\nКиндик кистасини давоси\nА) киста пункцияси\nВ) 10% ли кумуш нитратни юбориш.\nД) 5% ли йод эритмасини юбориш.\nКиндик фунгуси бу:\nА) киндикни нотўлиқ оқмаси\nБ) киндикни тўлиқ оқмаси\nВ) киндик чуқурчасини грануляцион тўқимаси.\nД) киндик кистаси.\nМавзу бўйича баҳолаш варақлари.\nТашхис: Сариқлик йўли нотўлиқ оқмаси.\nЁши 6 ойлик Вазни 7 кг.\nСариқлик йўлини нотўлиқ оқмаси учун киндик чуқурчасидан доимий равишда сероз кам миқдорда ажралма ажралиб туради. Киндик атроф териси мацерацияланган, пайпасланганда оғриқли.\nОқма дан ажралган суюқлик реакциясини аниқлаш.\nАжралаётган суюқлик ишқорий мухитга эга. Лакмус қоғози бу мухитда кўкаради.\nСекретни микраскопик текшириш\nКиритилган зондни ичкарига қорин бўшлиғига томон бориши.\nАжралган ичак эпителей хужайралари аниқланади.\nКиндик туғма оқмалари\nЗондланганда сийдик пуфаги томон кетади.\n6 ойгача консерватив даволанади, киндик чуқурчасини 3% ли водород пероксиди эритмаси билан ювиш, 5%ли йод, 10%ли кумуш нитрат эритмаси билан куйдириш, 7-10 кунда 1 махал курс қайтарилиши мумкин.\n6 ойдан сўнг консерватив даво ёрдам бермаса, оператив даво қўлланилади\nТашхис: Омфалит. Гангреноз формаси.\nЁши - 1 ойлик Вазни 4 кг\nЯллиғланиш чуқурроққа тарқалиб боради. Терини некрози ривожланиб, унинг пастдаги тўқималардан ажралиши кузатилади, тана хароратини кўтарилиши кузатилади.\nКиндик туғма оқмаларидан\nЗарарланган соҳага соғлом тўқималарни қамраб олган холда антибиотик юборилади, кейин соғлом тўқималар чегарасида кесмалар қилинади.\nМаҳаллий даводан ташқари, умумий даво ҳам олиб борилади: гаммаглобулин юбориш, гипериммун антистафилакк плазмаси, физиотерапия, симптоматик\nТалаба билим даражаси.\nТалаба билади, фикрлайди ва гапириб бера олади:\nЭтиологияси, клиникаси, диагностикаси, дифференциал диагностикаси, даволаш тактикаси ҳақида\nБолаларда асоратланган киндик касалликларда госпитализациягача бўлган этапда бирламчи ёрдам кўрсатиш, профилактика аспектлари ва диспансер кузатув ҳақида амалий кўникмаларни .\nТалаба киндикни туғма ва орттирилган касалликлари этиологияси,патогенези, классификацияси, клиник кечишини, дифференциал диагностикасини характерлай олади.\nТалаба билади ва бажара олади:\nКиндик касалликлари бор беморлардан анамнез йиғиш ва текшира олишни, клиник кечиш босқичлари ва формаларга ажрата билиш;\nКлиник симптомлари ( эрта ва кечки )ва асоратларини ажрата билиш;\nТурли хил нозологик формаларида текшириш режасини тузиш\nКлинико - лаборатор, рентгенологик, УТТ лар натижаларини интерпретациялаш\nАнатомик ва клиник классификация асосида диагноз қўйиш ва даволаш тактикасини тузиш\n«Хўл» киндик синдроми билан кечувчи киндик касалликларини дифференциал диагностикасини ўтказа билиш.\nБеморларни консерватив ва оператив давога кўрсатма бўйича ажратиш ва мутахассислар консультациясини ташкиллаштириш.\nКиндик нотўлик оқмаларида комплекс консерватив медикаментоз даво чораларини ташкиллаштириш\nПостгоспитал этапда реабилитация ва диспансер кузатув режасини тузиш\nАмалий кўникмалар техникасини билиш ва ўтказа билиш:\nФистулографияни ўтказиш техникаси\nЗонд ёрдамида оқма йўли йўналишини текшириш\n3. Склерозловчи терапия\nТалаба болаларда асоратланган киндик касалликлари мавзусида юқори билимга эга бўлса,дифференциал диагностика аспектлари,даволаш тактикасини танлаш,диспансер кузатув вареабилитация ҳақида ореинтирациялай олади,лекин логик фикр юритишни давом эттира олмайди\nТалаба анамнез йиғиши,клиник кўрув ўтказиши ,диагноз қўйиши,дифференциал диагностика ўтказиши,даволаш тактикасини танлашни билиши керак, амалий кўникмаларни бажариш техникасини ва рентгенологик текширув усулларини билиш, госпиталгачав бўлган биринчи ёрдам беришни билиш.\nкиндик касалликлари клиник белгиларини намоён бўлиши ва уларни қиёсий ташхислашни\nамалий кўникмаларни ва рентгенологик текширув усуллари бажарилиш техникасини назарий билиш\nкиндик касалликларида бирламчи даволаш звеноларида даволаш тактикасини танлаш ва касалларни госпитализация қилиш тўғрисида ташкилий ишларни бажаришни\nпрофилактика ва реабилитация чора тадбирларини\nКлиника-лаборатор ва инструментал текширувлар режасини тузиб чиқиш тўғрисида маълумотга эга.\nАмалий кўникмалар техникасини билади ва бажара олади:\nФистулография қилиш техникаси.\nЗонд ёрдамида оқма йулини аниқлашни.\nКиндикнинг асоратланган касалликлари мавзуси бўйича қониқарли билимга эга бўлган ҳолда, талаба бошқа киндик касалликлари билан қиёсий ташхислашни ўтказа олади.\nкасаллик клиникаси, классификацияси ва патогенези\nдиагностика усуллари: лаборатор ва инструментал\nАмалий кўникмаларни билади ва бажара олади:\nБолаларда киндик хирургик касалликлари ҳақида ҳеч қандай тушунчага эга эмас ёки юзаки тасаввурга эга.\nКиндик хирургик касалликларини санаб ўтинг?\nКиндик оқмаларини келиб чиқиш сабаблари?\nЭнтерокистомани клиник белгилари қачон намоён бўлади?\nУрахус тўлиқ оқмасини киёсий ташхислаш?\nОмфалит клиник формалари?\nНекротик омфалитни давоси?\nКиндик оқмаларида ренгеноконтраст текширувга кўрсатма?\nКиндик оқмаларини консерватив даволашга кўрсатма?\nКиндик тўлик ва нотўлик оқмаларида операция муддати?\nКиндик тўлиқ оқмалари асоратлари?\nУмумтаълим мактабларида “Тежамкорлик сабоқлари ” ўқув-тарбиявий дастури асосида машғулотларни ташкил этиш бўйича чора-тадбирлар режаси\nЗаиф Ҳадислар Тўплами Муҳаммад Носириддин Албоний\nАллоҳ дунёга ваҳий қилди: “Мени хизматимдагиларнинг хизматини қил ва сени хизматингдагиларни ўзингга эргаштир”” (Мавзу ҳадис)\n2. Боб. Узбекистон Республикасида махаллий бюджет даромадларини шаклланиш холатини тахлили ва муаммолари\nМавзу: Махаллий бюджетларнинг кушимча даромад манбааларини шакллантириш масалалари\nТошкент кимё-технология институти «менежмент ва касб таълим» факултети «саноат маркетинги» кафедраси Тасдиқлайман\nМавзу 11. Ўзбекистон Республикасида аудит. Аудитлик хизматини ташкил қилиш максади ва вазифалари\n1-Мавзу: Ащло=шуносликнинг предмети, тад=и=от доираси ва вазифалари Режа\nАщло=шуносликнинг фалсафий фан сифатида бахс мавзуи хусусиятлари ва вазифалари\nМавзу: Бюджетлараро хисоб – китоблар механизмини такомиллаштириш\nБюджетдан ажратилган маблаглар, дотация буйича буладиган бюджетлараро хисоб-китоблар механизимининг ахамияти ва роли\nПланк гипотезаси буйича ҳар кандай нурланиш (шу жумладан ёруғлик ҳам) алохида квантлардан иборат. Бундан келиб чиқадики, нурланиш...\nМуаллиф Нарзиев Набижон Мавзу: Хоразм давлати. Мўғуллар босқинига қарши курашлар. Режа\nХiii асргача бўлган даврларда Туркистон Заминида ўша қадимий Хоразм давлатининг мантиқий давоми сифатида кўп давлат ва империялар...\nМаъруза №1 Мавзу: Тиббиёт тарихи фанини мақсад ва вазифалари. Ибтидоий жамоа тузими давридаги тиббиётни ривожланиши Мақсад\nМақсад: Тиббиёт тарихи фанининг бўлажак шифокорларга моҳиятини, ибтидоий жамоа тузумидаги тиббиётга оид археологик топилмалар илк...


Касбим – фахрим – Сурхон тонги\nБош саҳифа / Жамият / Касбим – фахрим\nИюн 26, 2019\tЖамият Изоҳ қолдириш 613 Кўрилди\nВилоятдаги мактаб, академик лицей ва касб-ҳунар коллежлари битирувчиларини шифокорлик касбига йўналтириш бўйича Термиз шаҳридаги “Ёшлар маркази”да “Касбим – фахрим” номли очиқ мулоқот ташкил этилди.\nУнда воҳамизда фаолият олиб бораётган даволаш-профилактика муассасаларининг бош шифокорлари иштирок этишди.\nБитирувчиларда тиббиёт соҳасига қизиқиш уйғотиш мақсадида бўлиб ўтган очиқ мулоқот ўз вазифасини тўлақонли оқлади, дейиш мумкин. Давлат мукофотлари ва фахрий унвонларга сазовор бўлган, хорижда малака ошириб қайтган шифокорлар ўзларининг касбий ва ҳаётий тажрибалари, эришган ютуқлари ҳақида батафсил тўхталиб ўтдилар. Битирувчи ёшларга керакли тавсия ва маслаҳатлар беришди. Битирувчилар ҳам ўзларини қизиқтирган саволларга меҳмонлардан жавоб олдилар.\nБу борада вилоятда яратилган шарт-шароитдан келиб чиқиб айтиш мумкинки, шифокорларга бўлган эҳтиёж яқин йилларда бартараф этилади.\nТэгларкасбим фахрим очиқ мулоқот\nОлдинги Беш ташаббус – беш имкон!\nКейинги Саратонда эҳтиёт бўлинг!


16 июнь, 2021, 13:01\nАсосий номзод - Кейн.\n"Манчестер Сити" клуби бош мураббийи Хосеп Гвардиола мавсумлар оралиғида жамоанинг ҳужум чизиғини кучайтиришга эътибор қаратмоқчи.\nEurosport тарқатган хабарга қараганда, "шаҳарликлар" устози бу борада "Тоттенхэм" ҳужумчиси Харри Кейн номзодини илгари сурмоқда. Агар англиялик футболчини қўлга киритиш имкони бўлмаса, у ҳолда "Манчестер Сити" бельгиялик ҳужумчи Ромелу Лукаку ("Интер"), норвегиялик ҳужумчи Эрлинг Холандни ("Боруссия" Дортмунд) ёки аргентиналик ҳужумчи Лаутаро Мартинесни ("Интер") сотиб олишга эътибор қаратади.\nБундан ташқари, "Атлетико" ҳужумчиси Жоау Фелиш ва "Реал Сосьедад" ҳужумчиси Микель Оярсабаль ҳам "Манчестер Сити"нинг қизиқишлар доирасида бўлиб турибди.\n“Манчестер Сити” ўтган мавсум гарчи АПЛда ғолиб чиққан бўлсада, Чемпионлар лигаси финалида “Челси”га имкониятни бой бериб қўйди.


Трамнинг сайловолди ўнта ваъдаси\n17:49 09.11.2016 (Янгиланган 19:40 09.11.2016)\nАҚШдаги президентлик сайловлари Республикачилар партиясидан номзод - Дональд Жон Трампнинг мутлақ ғалабаси билан якунланди. 70 яшар бизнесмен Қўшма Штатларнинг 45-президентига айланди\nВладимир Ардаев, "Россия сегодня" Халқаро ахборот агентлиги шарҳловчиси\nАҚШ президентлиги учун олиб борилган сайловолди кампанияси шу даражада қизғин кечди-ки, кураш Американинг икки асосий партияси ўртасида эмас, балки бир-бирини айблаш ва ҳақоратлаш учун бисотидаги бор гапини аямайдиган икки шахс ўртасида боряптимикин, деган фикр ҳам пайдо бўлди.\nШу билан бирга, номзодларнинг ҳар бири ўз сайловолди дастурини тақдим этди. Хиллари Клитон ва Дональд Трамп Америка эндиликда қайси йўлдан бормоғи кераклиги, давлат иқтисодий ва ижтимоий ҳаёти, ички ва ташқи сиёсатида қандай ўзгаришларни амалга ошириш зарурлиги борасида ўз сайловолди дастурларида фикр билдириб ўтдилар.\nХўш, Дональд Трамп америкаликларга қандай ваъдалар берган эди?\n1. Россия билан муносабатларни нормаллаштириш\nТрампга кўра, президент сайловларида ғолиб чиққудек бўлса, у Россия билан муносабатларни нормаллаштиради ва шахсан Владимир Путин билан яхши алоқа ўрнатади.\nТрамп "ИД" террорчиларига қарши ҳамкорликда курашиш, Яқин Шарқдаги вазиятни барқарорлаштириш ва бошқа минтақавий муаммолар ечимини топиш учун ҳам Москва билан алоқа қилиш лозим, деган фикрда. Ушбу мақсадларга етишиш йўлида, у ҳатто, Украина, Суриядаги исёнчилар ва ҳатто, НАТОга аъзо европалик етакчилар ёрдамидан ҳам воз кечишга тайёр.\nДональд Трамп Россия президенти Владимир Путинни "ҳақиқий етакчи" деб ҳисоблайди. "Путин америкалик сиёсатчилардан фарқли ўлароқ мамлакатни ҳаққоний бошқаради", — деган эди у.\n2. Ислом террорчилигини йўқотиш\nДональд Трамп ислом террорчилигини илдизи билан қуритишга сўз берган. Миллиардернинг сўзларига кўра, АҚШ ҳозирга қадар ўз олдида турган таҳдидларни қандай йўқ қилган бўлса, "ислом террорчилигини ҳам худди шу тарзда йўқ қилиши" шарт.\nЭрон ҳарбийлари Ормуз бўғозида АҚШ кемаси яқинида ракеталар учирди\nТрамп президент курсисига ўтириши билан радикал ислом тарғиботига қарши курашувчи халқаро анжуманни чақирмоқчи. Сиёсатчи ушбу курашда АҚШга Яқин Шарқ давлатларидан — аввало Исроил, сўнгра Иордания ва Миср иттифоқдош бўлишини айтиб ўтган.\nТрамп нафақат "ИД", балки "Ал-Қоида"ни ҳам буткул йўқ қилиб ташлаб, "ХАМАС" ҳамда "Ҳизбуллоҳ" сингари террорчилик уюшмалари молиявий манбаларини қуритишга ваъда берган. Трамп фикрига кўра, ислом террорчилигининг бош ҳомийси бу — Эрон.\n3. Американи нолегал иммигрантлардан тозалаш\nДональд Трампнинг иммиграция қонунчилигида радикал ўзгартиришлар киритиш ҳақидаги таъкидлари катта шов-шувларга сабаб бўлган эди.\nДоналд Трамп АҚШга мусулмонларни киритмасликни таклиф қилди\nАмерикадаги нолегал иммигрантларни амнистия қилишга ва уларга АҚШда қолиб яшаш имконини берувчи ҳужжатларни беришга ваъда қилган Клинтондан фарқли ўлароқ, Трамп, мамлакатдаги 11 миллион нолегалларни чиқариб юбориши ҳақида жуда кўп гапирган. Сиёсатчининг сўзларига кўра, уларнинг тенг ярми тез кунларда Американи тарк этади.\nТрампнинг Мексика билан чегарада девор қуриш истаги ҳамда ислом динига амал қилувучи кишиларга Америка эшикларини ёпиши тўғрисидаги гаплари эса омма орасида катта жанжалларни келтириб чиқарган эди.\n4. Марихуанани легаллаштириш\nШтатлар қандай сиёсатни юритишларидан қатъий назар, Трамп, президент бўлиб сайлангудек бўлса, бутун мамлакат бўйлаб енгил гиёҳванд моддаларни легаллаштиришга ваъда берган.\nТрампга кўра, нашани "ундан фойда олиш учун" сотиш лозим.\nКейинчалик у юқоридаги гапларни ҳазил тариқасида айтганлигини маълум қилган бўлса-да, аммо нашадан тиббий мақсадларда фойдаланиш — нормал ҳолат эканини таъкидлаган.\n5. Ўлим жазосини сақлаб қолиш\nТрамп ўлим жазосини сақлаб қолиш, қолаверса, полициячиларни ўлдирган кишиларга нисбатан олий жазони қўллаш тарафдори. Бундан ташқари, Республикачи, Кубада Гуантанамо қамоқхонасини сақлаб қолиш ва террорчиликда айбланаётган шахсларга нисбатан "кескин" тергов чораларини қонунлаштириш керак деган фикрни қўллаб-қувватлайди.\n6. Коррупцияни енгиш ва ОАВ кучини сусайтириш\nРеспубликачилар партиясидан президентликка номзод Трамп медиа ресурсларнинг монополия қилинишига кескин қаршилик кўрсатишини айтиб ўтган. "Монополлаштирилган медиа ресурслар жамоатчилик фикрини муайян сиёсий кучлар фойдасига буриб юбориши ҳеч гапмас", — деб таъкидлаган у бу борада.\n7. Солиқларни камайтириш\nЎзининг сайловолди дастурида Трамп барча америкаликлар учун солиқ ҳажмини енгиллаштириш ваъдасини берган.\n8. Obamacare дастурини йўқ қилиш\nТрамп ўз президентлигининг илк кунидаёқ соғлиқни сақлаш соҳасида Obamacare сифатида барчага маълум бўлган ислоҳот дастурини йўқ қилишга ваъда берган. Бу дастур ўрнига, республикачи фармацевтика компаниялари "шаффоф нархлаш" деган тушунчага амал қилишларига эришмоқчи. Трамп, шунингдек, кекса ва ижтимоий муҳофазага муҳтож америкаликлар учун тиббий дастурларга сарф-ҳаражатларни камайтирмасликка ваъда берган.\n9. Камбағал оила фарзандлари учун обрўли мактаблар эшигини очиш\nДональд Трамп фикрига кўра, Американинг исталган оиласи, ўз даромади даражасидан қатъий назар, ўз фарзандига мактаб танлаш имконига эга бўлмоғи лозим.\nШтайнмайер: АҚШдаги сайлов натижаларини ҳурмат қилиш лозим\nТрамп камбағал оиладан бўлган болаларга, улар ота-оналари томонидан танланган мактабларда таълим олиш имконига эга бўлишлари учун 20 миллиард доллар федерал грант ажратишга ваъда берган.\n10. Фойда келтирмайдиган келишувлардан воз кечиш\nТрамп АҚШдаги меҳнат бозорида иш ўринлари яратилишига хизмат қилувчи савдо битимларинигина қўллаб-қувватлашини билдирган. Бундан ташқари, Трамп ташқи сиёсат соҳасида қатъий сиёсат юритиш истагида. У президент курсисини эгаллаши билан Хитойни "валюта манипулятори" деб эълон қилиб, Америка корпорациялари хорижда ишлаб топган капиталларни АҚШга қайтаришни режалаштирмоқда.


Мексикалик миллиардер Слим президент бўлиш ҳақидаги фикрларини билдирди\n09:28 / 28.01.2017\nМексикалик мультимиллиардер ва дунёнинг энг бой одамларидан бири Карлос Слим 2018 йилги Мексика президенти сайловларида иштирок этиш ниятида эмаслигини айтди.\n"Пешонамга битгани – тадбиркор бўлиш", деб жавоб берган Слим Мехикодаги матбуот-анжуманида сайловларда иштирок этиш ҳақидаги саволга. Шу тариқа, у ўзининг "ҳамкасби", миллиардер ва тадбиркор Дональд Трампнинг йўлини қайтармоқчи эмаслигини билдириб қўйган.\nШу билан бирга Слим амалдаги президент Энрике Пенья Ньетони АҚШ билан кескинлашган вазиятда қўллаб-қувватлашини айтган. "Биз Мексика президенти миллий манфаатларни ҳимоя қила олиши учун уни қўллаб-қувватлашимиз керак", деб айтган магнат.\nСлим Трамп ҳақида гапираркан, унинг ақли ва музокаралар олиб бориш ўқувига тан беришини айтган. Слим охирги марта Трамп билан декабрда учрашган эди. "Трамп "Терминатор" эмас, у музокарачи", деб таърифлаган Трампни Слим.\nДональд Трамп Карлос Слим Мескика президенти


Украина Россияни айирмачилар сайловларини дастаклаётгани учун қоралади\n04 декабр 2020, Тошкент вақти: 17:05\nУкрaинa президенти Петро Порошенко.\nУкрaинa Кремлнинг мaмлaкaт шaрқидa россияпaрaст aйримaчилaр тaрaфидaн уюштирилaётгaн сaйловлaрни дастаклаётганини қорaлaди.\nДонецк ва Луганск вилоятларида 2 ноябргa белгилaнгaн сaйловлaр 26 октябрь куни ўтгaн вa ғaрбпaрaст пaртиялaр ғолиб чиққaн Укрaинa миллий сaйловлaригa жaвобaн ўткaзилмоқдa.\nУшбу сaйловлaрдa Укрaинa пaрлaментигa ўтгaн пaртиялaр мaмлaкaтнинг ҳудудий бутунлигини сaқлaб қолишгa ҳaмдa Укрaинa шaрқидa дaвом этaётгaн бўхронни тўхтaтишгa вaъдa беришгaн.\nУкрaинa президенти Петро Порошенко 28 октябрь куни aйирмaчилaр тaрaфидaн ўткaзилaётгaн сaйловлaрни “сохтa” деб aтaб, улaр сентябрда Минскдa эришилгaн келишувлaр моҳиятигa зид экaнини тaъкидлaди.\nРоссия Тaшқи ишлaр вaзири Сергей Лaвров Москвa Укрaинa шaрқидaги Донецк вa Лугaнск вилоятлaридa ўткaзилaдигaн сaйловлaрни тaн олишини aйтган.\nAввaлроқ Петро Порошенко Укрaинaдaги ҳaр қaндaй ҳудудий сaйловлaр фaқaт мaмлaкaт қонунлaригa биноaн ўткaзилиши керaклигини билдиргaн эди.


Семейлик ўсмирлар 3 минг Рубик кубигидан Нурсултон Назарбоев портретини йиғишди\nSEMEI. Kazinform - Kazakhstan Speedcubing Federation жамоаси Семейда олти ярим соат ичида 3000 Рубик кубигидан Елбасы портретини йиғди, деб хабар беради Kazinform.\nNUR-SULTAN. Kazinform – Бугун Қозоғистонда Биринчи Президент куни нишонланади, деб хабар беради Kazinform.\nШвейцарияда Қозоғистон мустақиллигининг 30 йиллигига бағишланган тадбир бўлиб ўтди\nGENEVA. Kazinform - Женевада (Швейцария) Қозоғистон мустақиллигининг 30 йиллигини нишонлаш доирасида «Қозоғистон - БМТ: Тинчлик учун ҳамкорлик» халқаро конференцияси бўлиб ўтди, деб хабар беради Kazinform Президент кутубхонасига таяниб.\nЕлбасы кутубхонаси ва БМТ кутубхонаси ҳамда архиви ниятдошлик мактубига имзо чекдилар\nNUR-SULTAN. Kazinform - Қозоғистон Биринчи Президенти – Елбасы кутубхонаси делегацияси 30 август куни Женевада (Швейцария) Мустақилликнинг 30 йиллигига бағишланган тадбирлар доирасида БМТнинг Женевадаги ваколатхонаси директори Франческо Пизано билан учрашди.\nНурсултон Назарбоев: Қурбон ҳайити – бу одамларни меҳрибонлик ва эзгуликка чорловчи байрам\nNUR-SULTAN. Kazinform – Қозоғистоннинг биринчи Президенти-Елбасы Нурсултон Назарбоев Қурбон ҳайити байрами билан табриклади, деб хабар беради Elbasy.kz расмий сайти.\nНурсултон Назарбоев қозоғистонликларга миннатдорчилик билдирди\nNUR-SULTAN. Kazinform – Қозоғистон Республикасининг Биринчи Президенти – Елбасы Нурсултон Назарбоев Қозоғистон халқини Миннатдорчилик куни билан табриклади, деб хабар беради Kazinform Elbasy.kz сайтига таяниб.\nНурсултон Назарбоев қозоғистонликларни Мустақиллик куни билан табриклади\nNUR-SULTAN. Kazinform – Қозоғистон Республикасининг Биринчи Президенти – Елбасы Нурсултон Назарбоев қозоғистонликларни Мустақиллик куни билан табриклади, деб хабар беради Kazinform.\nЎзбекистон Президенти Нурсултон Назарбоевни табриклади\nNUR-SULTAN. Kazinform – Нурсултон Назарбоевга хорижий давлатлар раҳбарлари, экс-президентлар, собиқ бош вазирлар ва сиёсатчилар, шунингдек яқин ва узоқ хориж мамлакатларининг бизнес вакиллари томонидан хатлар келиб тушди. Бу ҳақда Kazinform Елбасы сайтига асосланиб хабар беради.\nБугун Қозоғистонда Биринчи Президент куни нишонланмоқда\nNUR-SULTAN. Kazinform – Бугун Қозоғистон Республикасининг Биринчи Президенти куни. Бундан роппа-роса 29 йил олдин мамлакатда умуммиллий сайловлар бўлиб ўтди ва мустақил Қозоғистоннинг Биринчи Президенти сайланди, деб хабар беради Kazinform мухбири.\nНурсултон Назарбоев: Ишончим комилки, дунё эртами-кечми ядро қуролидан халос бўлади\nNUR-SULTAN. Kazinform – Елбасы Нурсултан Назарбаев халқаро хавфсизлик ва жаҳон ядровий мулоқотни тиклаш бўйича халқаро онлайн-конференция иштирокчиларига миннатдорлик билдирди, деб хабар беради Kazinform мухбири.\nНурсултон Назарбоев ҳақида янги ҳужжатли фильм намойиш этилади\nNUR-SULTAN. Kazinform – Биринчи Президент куни муносабати билан «Назарбаев факторы» янги ҳужжатли фильми намойиш этилади, деб хабар беради Kazinform.\nНурсултон Назарбоевнинг илгари номаълум қирралари тўғрисида фильм намойиш этилади\nNUR-SULTAN. Kazinform – 1 декабрь куни соат 21:40 да «Хабар» телеканалида журналист Айгул Адилованинг «Портреттің штрихтары» ҳужжатли фильмининг биринчи сериясининг премьераси бўлиб ўтади, деб хабар беради Kazinform ҚР Биринчи Президенти – Елбасы матбуот хизматига асосланиб.\nНур-Султонда «Турк дунёси ва Елбасы феномени» халқаро конференцияси бўлиб ўтди\nNUR-SULTAN. Kazinform – Бугун Халқаро Туркий Академиясида Қозоғистон Республикаси Миллий академик кутубхонасида ҚР Биринчи Президенти кунига бағишланган «Турк дунёси ва Елбасы феномени» халқаро конференцияси бўлиб ўтди, деб хабар беради Kazinform мухбири.\nТурк олимининг Елбасы ҳақидаги китобининг тақдимоти бўлиб ўтди\nНУР-СУЛТОН. Kazinform – Пойтахтимизда ҚР Биринчи Президенти куни муносабати билан «Турк дунёсининг йирик намоёндаси» мавзусидаги махсус тадбир бўлиб ўтди, деб хабар беради Kazinform мухбири.\nБайрам арафасида пойтахтимизда 22 чақалоқ туғилди\nНУР-СУЛТОН. Kazinform – Нур-Султон шаҳрида 30 ноябрдан 1 декабрга ўтар кечаси 22 чақалоқ туғилди, дуб хабар беради Kazinform мухбири.\nБугун – Қозоғистонда Биринчи Президент куни байрами\nНУР-СУЛТОН. Kazinform – Бугун Қозоғистон халқи Биринчи Президент куни байрамини нишонламоқда, деб хабар беради Kazinform мухбири.


2016 йилда топганларим ва 2017 йилдан кутаётганларим\n23:33 / 30.12.2016\nЎйлаб кўрсам, мен ўз бахтига эришган инсонлардан эканман. Чунки дунёда инсон учун оиласининг соғ ва саломат бўлиши, ўзи яхши кўрган касбда фаолият юритишдан ортиқроқ неъмат йўқ.\nЎтиб бораётган йилда жуда кўплаб қувончли лаҳзалар ҳақида фотомақолалар ёзиб, муштарийлар билан ўртоқлашдим. Турли даврий босма ва интернет нашрларида 200дан зиёд материалим босилибди. Рио олимпиадасида Хасанбой Дўстматовнинг чемпион бўлишини олдиндан сезиб, финал ўйинини унинг хонадонидан “Kun.uz” ва “Fut.uz” сайтлари орқали онлайн тарзда олиб борганим ва бу мақоламни 85 мингдан зиёд инсон кузатгани ёдимда узоқ вақт сақланса керак.\n365 кун давомида юртим инсонлари орасида билан ҳамдарду-ҳамнафас бўлганимнинг ўзи жамият учун керакли инсонлигимни англатади. Одамлар орасида бўлиш эса ижодим учун зўр қувват манбаидир. Ёш бўлсамда қизимни узатиб, қайнота бўлдим. Онам, опаларим, ака-ука ва дўстлар ёнимда туриб, бахтли онларимда ҳамроҳ бўлдилар.\nФотоускуна мени доимий ҳамроҳим. Суратчи-журналист доим гўзаллик ахтаради. Фаровон Ватанимнинг эса ҳар кунида гўзал онларни излаб овора бўлмайсиз. Инсонларни кулгиси чиройли... Тинч ва обод юртда сизга табассум ила боқувчи нигоҳлар жуда кўп. Андижонга Қамчиқ довони орқали келган илк поезд ҳақида мақола ёзганим ва уни кўпчиликка улаша олганим ҳам мен учун йилнинг самарали ўтганидан нишонадир.\nҚисқаси, елдек зувиллаб ўтган йил давомида киндик қоним тўкилган Ўзбекистонда тинч ва осойишта яшадим. Алломалардан бири: “Ватанни ташлаб кетгувчи бўлманг!”, деган эди. Аслида ҳам Ватанда яшаб юртга хизмат қилишдан ортиқроқ бахт йўқ.\nЯнги йилдан не кутаётганим ҳақида ўйлаб ҳам кўрмабман. Қўққисдан рўй бериши мумкин бўлган яхши янгиликларни кутганим маъқул. Лотореядан ютуқ исташ менга бегона. Яқинларимнинг бахтли яшашларини кўришни хоҳлайман. Фарзандларимни: “Дада китоб олиб келиб беринг!”, деган сўзлари керак менга. Уларни одамларга наф келтирувчи, самимий инсон бўлиб вояга етишлари энг катта орзуим.\n“Водий гавҳари” журнали мен ҳақимда бир саҳифа мақола берибди. Демак менинг ижодимга инсонлар бефарқ эмас.\nНасиб қилса, одамлар юрагини яшнатадиган фотосуратлар, мақолалар битиш истагимдир. Самимият ҳамроҳ бўлган кишилардан кўпроқ дўст топсам дейман.


17:20 29.04.2020 (Янгиланган 17:22 29.04.2020) Ҳавола олиш\nКамск автомобил заводи янги ҳайдовчисиз юк машиналарини Арктика шароитида синовдан ўтказди. Синов муваффақиятли кечди\nТест-драйв Ямало-Ненец автоном округидаги Шарқий-Мессояхск конида ўтказилди. Ҳайдовчисиз транспортлар 2,5 минг километр масофани муваффақиятли енгиб ўтдилар. Улар алоқа воситалари орқали ахборот узатиб турган.\nЮк машиналари ҳаракатини конда жиҳозланган бошқарув маркази мутахассислари томонидан назорат қилинган.\n"Бугунги кунда саноат корхоналарининг ҳайдовчисиз ташувларга бўлган қизиқишлари ортиб бормоқда, секин-аста қонунчилик базаси шаклланмоқда, бу ўлароқ олдимизда янги имкониятлар очилмоқда", — деб айтди "Камаз" ПАО бош директорининг ривожлантириш бўйича ўринбосари Ирек Гумеров.\nҲайдовчисиз юк машиналарининг асосий хусусияти, айниқса, паст ҳароратда - узлуксиз иш фаолиятидир. Ишлаб-чиқарувчилар сўзларига қараганда, бундай КамАЗлар ҳайдовчилар томонидан бошқариладиган машиналарга қараганда 50 фоизга хавфсиздир.


11:00 / 01.03.2021 1025 pdf Ўқиш режими + -\nМужтаҳидга қўйиладиган иккинчи шарт: Набий соллаллоҳу алайҳи васалламнинг суннатлари илми.\nҚуръонни ва суннатни яхши билишини даъво қилувчи одам носих ва мансух илмини ҳам яхши билиши керак. Мужтаҳид бўлган одам билмасдан мансухга суяниб ҳукм чиқариб қўйса, ҳукми ботил бўлади. Мана шу борада баъзи бир носих-мансух тўғрисида келган китобларга назар солиш лозим бўлади.\nМужтаҳид бўладиган одам Усулул фиқҳ илмига олим бўлиши талаб этилади. Чунки, Усулул фиқҳ илми ижтиҳоднинг устуни ва пойдеворидир. Ижтиҳоднинг биноси «Усулул фиқҳ» деб аталмиш илм пойдеворларига қурилади. Қолаверса, шаръий ҳукмга далолат қилувчи тафсилий далил қайси кайфиятда келгани, амр шаклидами, наҳй шаклидами, умум шаклидами, хусус шаклидами, мутлақми, муқайядми ва бошқаларни Усулул фиқҳдан олим бўлган кишигина яхши тушуниши, ажратиши мумкин.\nМужтаҳид араб тилини етарли даражада яхши билмоғи керак. Унинг хусусиятларини, маънони ифода қилиш йўлларини жуда яхши билиши шарт. Чунки, мужтаҳиднинг қиладиган иши араб тилида ворид бўлган шаръий матнларга, яъни Қуръон оятларига ва набавий суннатдаги матнларга назар солишдир.\nМужтаҳид ижмоъни ҳам яхши билиши керак. Қайси масалада ижмоъ содир бўлган? Кимлар ижмоъ қилган? Унинг мавқеи қаерда, шакли нимадан иборат? Мана шуларни билиб олса, фатвони қилаётган одам ижмоъга қарши фатво қилиб қўймайди.\nМужтаҳид бўладиган одам қиёснинг турларини ва мўътабар шартларини яхши билиши керак.\nҲой, сен, «Мазҳабга эргашмайман, Қуръон ва Суннатдан ўзим ҳукм оламан» деб вайсаётган! Қуръони Каримдан ҳукм олишни қўйиб тур, ўзи Қуръони Каримдан нечта сурани ёд олгансан? Нечта ҳадисни ёддан, санадлари билан биласан? Араб тилида гапиришни, арабча назм ва наср асарларни билишни, балоғат, фасоҳатни билишни қўйиб тур, бирорта арабча китобни адашмай, эъробларида хатога йўл қўймай бир бет ўқий оласанми?\nАгар сен буларни билмасанг, яъни мужтаҳид бўлмасанг, мужтаҳид-мазҳаббошилардан бирига эргаш! Талашиб-тортишишни, бир-бирини ҳақорат қилиб, ерга уришни бас қил!\n11:00 / 28.02.2021 2252\n13:00 / 01.03.2021 1119\n4963 20:55 / 22.04.2017\n2346 12:05 / 17.09.2020\n3316 20:37 / 22.04.2017


Тонгни булғур қўшиб тайёрланадиган туркча нонушта билан қарши олинг - Hidoyat.uz\nТонгни булғур қўшиб тайёрланадиган туркча нонушта билан қарши олинг\nАсосий саҳифа Жамият Пазандалик Тонгни булғур қўшиб тайёрланадиган туркча нонушта билан қарши олинг\nЧоп этилди Iyun 21, 2020 Тонгни булғур қўшиб тайёрланадиган туркча нонушта билан қарши олингda fikr bildirishni o'chirish\nТуркияда булғурдан — янчилган буғдой ёрмасидан, тайёрланган таом севиб истеъмол қилинади.\nБулғур ёрмаси — 200 гр\nТовуқ бульони — 350 мл\nСариёғ — 15 гр\nТухум — 2 дона\nСирка — 2 ош қошиқ\nПишлоқ таъбга кўра\nТайёр бульонни иситиб олинг.\nБулғурни сариёғга солиб 2 дақиқа қовуриб олинг.\nБульоннинг оз қисмини булғур қовурилган товага қўшинг.\nПомидорни майдалаб, эзинг ва табиий томат тайёрланг ва аралашмага қўшинг.\nАралаштиришдан тўхтамай, оз-оздан бульон қўшишда давом этинг.\nТухумни алоҳида қовуриб олинг, сариғи қотмасидан пишишига эътибор қаратинг.\nЛикопчага булғур ва тухумни солинг, қирғичдан чиқарилган пишлоқ билан безатинг.\nМўмин бой бўлса, нимаси ёмон?


Қирғизистон муфтийси қорасувлик мақтул имомни “шаҳид” деб эълон қилди - Фарғона.Ру ахборот агентлиги\n22:15 msk, 14 Июль 2020\nФирдавсий, ўз мух.\n© Алишер Соипов фотоси, «Фарғона.Ру»\nСуратда: имом М. Камолов\nКеча, 6 август куни Қирғизистон ва Ўзбекистон махсус хизматларининг қўшма аксилтеррорчилик амалиёти чоғида ўлдирилган таниқли уламо Муҳаммадрафиқ Камоловни сўнгги йўлга кузатиш учун беш мингдан кам бўлмаган одам йиғилди. Жаноза еттинчи август куни соат 19 да марҳум яшаган Қорасув шаҳрида бўлиб ўтди.\nМусулмон одатига кўра, маййитни ерга қўйишдан аввал таъзияга келганлар имом бошчилигида жаноза намозини ўқидилар.\nЖаноза намози олдидан масжид қавми ва таниқли уламонинг тарафдорлари митинг уюштирдилар. Сўзга чиққанлар Муҳаммадрафиқ Камоловни “давлат террори қурбони” деб атадилар ва уни “шаҳид” дея эълон қилдилар.\n- Шаръий нуқтаи назардан ҳақиқатни гапиролмаган одам хор ҳисобланади. Аллоҳга ҳамд бўлсинки, Муҳаммадрафиқ Камолов доим ҳақиқатни гапириб келди. У шаҳид бўлди! Унинг Аллоҳ йўлида шаҳид бўлгани муборак бўлсин! – деди сўзга чиққанлардан бири.\nУнинг сўзлари «Аллоҳу Акбар!» такбири билан бўлиб қўйилди.\nЖаноза намозида иштирок этган Қирғизистон Мусулмонлари диний бошқармасининг раиси, муфтий Муратали ҳожи Жуманов ҳаммани сабрли бўлишга чақирди. “Мусулмонларнинг бошқалардан асосий фарқи уларнинг сабрлилигида. Кимнинг қаерда ва қандай ўлим билан ўлиши фақат Аллоҳга аён, холос. Биз Аллоҳнинг қазосига рози бўлишимиз ва унга сабр қилмоғимиз керак”, - деди муфтий.\nЖаноза намозидан кейин йиғилганлар мамлакат муфтийсидан Муҳаммадрафиқ қори Камоловни “шаҳид” деб эълон қилишни талаб қилдилар. Қирғизистон МДБ раиси ўз дуосида мақтул имомнинг кўп сонли тарафдорлари босими остида Муҳаммадрафиқ Камолов номига “шаҳид” унвонини қўшиб айтди. Муфтий М. Жуманов сўзидан ёзиб олинган парчани бу ерда эшитиш мумкин. (MP3 форматидаги файл, 3,5Мб).\nШундан сўнг икки мингга яқин ёш йигитлар М. Камолов жасадини кўтаришиб, икки соат давомида “Аллоҳу Акбар” такбири, “Ла илаҳа иллаллоҳ” таҳлили ва “Шаҳид муборак” сўзларини айтишиб, Қорасув шаҳар кўчаларини пиёда айланиб юрдилар.\nҲар бир кўчада бу ёш йигитларга янгилари келиб қўшилиб турдилар. Пировардида йиғилганлар сони тўрт-беш минг кишига етди. Улар прокуратура, суд, мэрия ва шаҳар милиция бошқармаси бинолари олдидан юриб ўтдилар. Бу бинолар олдида ҳуқуқ–тартибот органларининг бирорта ходими ҳам кўринмади. Одамлар милиция биноси олдидан ўтаётган пайтларида “Фарғона.Ру” АА мухбири ҳатто бино олдида навбатчилик қилаётган милиционерларнинг ҳам қаёққадир ғойиб бўлганларини сезган. Шунга қарамай, юриш тинч ўтди, куч ишлатар тузилмалари билан ҳам, маҳаллий аҳоли билан ҳам ҳеч қандай тўқнашув бўлгани йўқ.\nШаҳар кўчаларига чиққан қари кишилар ва аёллар ўз имомларини сўнгги манзилга кўзларида ёш билан кузатиб қолдилар. Баъзи аёллар ўз болаларини оломонга бориб қўшилишга даъват этишиб, “Олдинда юриб, “Шаҳид муборак!”, “Аллоҳу Акбар!” деб боргин!” дея тайинлашарди.\nБу орада Қирғизистон Миллий ҳавфсизлик хизмати Ўш вилоят бошқармасида аввалги кун воқеаларига бағишланган матбуот анжумани бўлиб ўтаётганди. МҲХ бошқармаси бошлиғи Бақит Бекибаев журналистларга ўзбекистонлик ҳамкасблар билан бирга ўтказилган махсус амалиёт тафсилотларини маълум қилди.\n- Кеча, Қирғизистон Республикаси миллий ҳавфсизлик хизмати ходимлари томонидан ўтказилган махсус амалиёт чоғида Ўзбекистон Ислом ҳаракатининг икки жангариси йўқ қилинди. Мана, бу улардан бирининг – Шаҳобиддинов Аюбхўжанинг сурати. Унинг лақаблари: Шайх, Машраб, Умар. Иккинчи жангари Раҳимов Фатҳулло Рустамовичдир. Унинг лақаби – Абдулло. Улар қатор террорчилик ҳуружларини амалга оширганлик учун Ўзбекистон ва Тожикистон расмийлари томонидан қидирилаётган эдилар. Улар Сўғд вилояти (Тожикистон) саккиз милиционери ҳаётига зомин бўлгандилар. Машинадаги учинчи одам Муҳаммадрафиқ Камолов бўлган. У ҳайдовчи ўриндиғида ўтирган, машина унга қарашли бўлган. Бу оқ рангли “Нексия” машинаси эди, – деди Бақит Бекибаев.\nУнга кўра, мазкур машинани тўхтатишга уриниш Ўш шаҳри чеккасида амалга оширилган.\n- Тўхташ талабига жавобан машинадан ўқ отилган. Бу Калашников русумли жанг автомати эди. Шундан сўнг Миллий ҳавфсизлик хизмати ходимлари уларга жавобан ўт очишга мажбур бўлганлар. Натижада мен сизларга айтган уч одам ҳалок бўлганлар, – дея маълум қилди Бақит Бекибаев.\nҚорасув шаҳри аҳли расмийлар хулосасидан қониқмаганлар. Айрим ҳамсуҳбатларимизга кўра, Қирғизистон ва Ўзбекистон махсус хизматларига ўз ваъзларида Ўзбекистон ҳукуматининг қатағончилик сиёсатини қаттиқ қоралаган уламони йўқ қилиш юзасидан буйруқ берилган. Муҳаммадрафиқ Камолов имом бўлган масжид қавмининг бу хусусда ўз тахминлари бор. Улардан бири шундай:\n- Биз Муҳаммадрафиқ қорини ҳукуматга ёқмаган киши сифатида биламиз. У ҳеч қачон ўз динини давлат сиёсатига мослаштиришга уринмаган. У доим бизга ҳақиқатни гапирарди. Шунинг учун ҳам уни отиб ташладилар, – дейди Аюбхон исмли йигит.\nМуҳаммадрафиқ Камолов Қорасув шаҳар жомеъ масжидида йигирма йилдан ортиқроқ имомлик қилганди. Унинг ўз сўзларига кўра, ҳайит кунлари унинг масжидида бир вақтнинг ўзида беш мингтача киши намоз ўқирди.


ЖССТда коронавирус сабабли киритилган глобал фавқулодда вазият кучда қолиши айтилди\n22:46 / 01.05.2020\nЖаҳон соғлиқни сақлаш ташкилоти коронавирус тарқалиши билан боғлиқ ҳолда киритилган глобал фавқулодда вазият режимини кучда қолдирди. Бу ҳақда ЖССТ бош директори Тедрос Аданом Гебрейесус Женевадаги брифингда маълум қилди.\n“Пандемия соғлиқни сақлаш соҳасида фавқулодда вазиятлигича қолади”, деб айтган Гебрейесус ЖССТнинг фавқулодда вазият бўйича қўмитасининг 30 апрелда ўтган йиғилиши якунларига кўра.\nБош директорнинг таъкидлашича, пандемия ўзидан ҳали ҳам жаҳон даражасидаги фавқулодда вазиятни акс эттириши борасидаги хулоса 18 эксперт ва 13 маслаҳатчидан иборат қўмита йиғилишида бир овоздан чиқарилган. “Биз ЖССТ қўмитаси томонидан коронавирусга қарши глобал жавоб беришда ЖССТнинг давлатлар ва шериклар билан ҳамкорликда етакчи ва мувофиқлаштирувчи роли давом этиши кераклигига билдирган ишончини қадрлаймиз”, деб айтган Гебрейесус.\nҚўмита берган тавсиялар орасида пандемия олдида ожиз бўлган давлатларга ёрдам беришни давом эттириш, коронавирусга қарши курашдаги тажрибани тўплаш бўйича механизмни яратиш, тиббий ходимларни ҳимоя воситалари билан адолатли таъминлаш бўйича ишни давом эттириш, коронавирусни даволаш, эпидемиология ва вакцинация соҳасидаги жаҳон эспертлар ҳамжамияти саъй-ҳаракатларини мувофиқлаштириш кабилар бор.\nЖССТ раҳбари қўмитанинг кейинги йиғилишини 90 кундан кейин ёки “зарурат бўлса, олдинроқ” чақиртирмоқчи. Қўмитанинг аввалги йиғилиши Женевада 30 январда бўлиб ўтганди. Унинг тавсияларига кўра Гебрейесус коронавирус авж олишини халқаро даражадаги фавқулодда вазият деб эълон қилганди.\n15:57 / 23.10.2020\nАҚШ ҳукумати ремдесивир билан коронавирус беморларини даволашга тўла рухсат берди\n02:30 / 21.10.2020


30 ёшга кирмай вафот этган ўзбекистонлик машҳурлар (фото) - 16 Февраля 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2021 » Февраль » 16 » 30 ёшга кирмай вафот этган ўзбекистонлик машҳурлар (фото)\nИнсоннинг қанча яшаши эмас, балки қандай ҳаёт кечириши муҳимдир. «Дарё» мухбири Миролим Исажонов 30 баҳорини қаршилаш насиб қилмай, эрта вафот этган ўзбекистонлик машҳурлар ҳақида материал тайёрлади. Улар қисқа ҳаёти давомидаги ижоди билан ўз мухлисларига маънавий мерос қолдирган.\nВаҳшийларча ўлдирилган Лайло Алиева\n90 йиллар ўрталарида «Ўзбекистон», «Жонгинам», «Ёндиради» каби қўшиқлари билан миллионлаб тингловчилар қалбига кириб борган хонанда Лайло Алиева 23 ёшида қотиллик қурбони бўлган.\n1975 йилда Самарқанд шаҳрида зиёлилар оиласида туғилган ижодкор Тошкентда улғайган. Унинг катта бобоси машҳур заргарлардан бири эди. Лайло Алиева икки ёшга кирганида «Мода» журналида расмлари чиқади, ўн ёшида эса «Семурғ» оромгоҳидаги «Гўзаллик» танловида юқори ўринга лойиқ кўрилади. У ҳозирги Миллий рақс ва хореография олий мактабини битиргач, Ўзбекистон Давлат консерваториясида ўқийди. Ўзбекистон халқ артисти Саодат Қобулованинг севимли шогирдларидан бири ҳисобланган хонанда Ўзбекистон халқ артисти Фаррух Зокировдан ҳам қўшиқ айтиш сирларини ўрганади. Қисқа вақт ичида ширали овози ва гўзаллиги билан омма назарига тушиб, мухлислар орттиради. Хонанда оз умри давомида йигирмадан зиёд қўшиқлар ижро қилиб, иккита альбом чиқаради.\nЛайло Алиеванинг фожиали ўлими яшин тезлигидек тарқалиб, барчани ҳайратга солади. Маълумотларга кўра, 1998 йилнинг 1 май куни ўша вақтда машҳур бўлган «Ал-Вакил» гуруҳининг икки нафар йигити хонандани яшаш уйида қирқ икки жойидан пичоқлаб, ваҳшийларча ўлдиради. Ундан Жасурбек исмли фарзанд ёдгор бўлиб қолган.\n«Жийда гуллаганда», «Бойвачча», «Анҳор бўйида», «Эслама мени» каби қўшиқлари билан ўзбек ёшлари орасида шуҳрат қозонган «Божалар» гуруҳи аъзоси Мўмин Орипов ҳам ҳаётдан эрта кўз юмган.\n«Бойвачча», «Нортой», «Аччиқ ҳаёт» сингари фильмларда турли даражадаги ролларни талқин қилган серқирра ижодкор 25 ёшида бахтсиз ҳодиса туфайли вафот этган. Мазкур нохуш воқеа 2009 йилнинг 28 июнидан 29 июнига ўтар кечаси Сурхондарё вилоятининг Ангор туманида юз берган. Автоҳалокат натижасида гуруҳ аъзоси Жаҳонгир Позилжонов ва Жавлон Шодмонов оғир тан жароҳатлари олган ҳамда ойлаб шифохонада ётиб, оёққа турган.\nУстазода Дилдора Қаюмова\nСухандон ва хонанда сифатида танилган Дилдора Қаюмова 28 ёшида вафот этган. У 1980 йил 19 декабрда Наманган вилоятида туғилган. Устазода ижодкор таниқли телевидение режиссёри Зокир Қаюмов ва Ўзбекистон халқ артисти Малика Қаюмованинг фарзанди бўлиб, карьерасини 1998 йилда Ўзбекистон телевидениесида бошлаган.\n«Унутмоқ осонмас», «Мусиқий танаффус», «Янги йилда янги қўшиқлар» каби бир қанча лойиҳалардаги чиқишлари билан эл назарига тушган. Қўшиқчилик фаолиятида ҳам бир қанча тароналари билан ўз мухлисларини топган. Дилдора Қаюмова 2008 йилда оламдан ўтган. Унинг бир нафар ўғил фарзанди бор.\nАвтоҳалокат қурбони бўлган Radius 21\nRadius 21 номи билан машҳурликка эришган рэпер Шаҳзод Ғуломов ўн бир йил олдин 29 ёшида автоҳалокат сабабли оламдан ўтган.\nУ 1981 йил 10 октябрда Бўка шаҳрида дунёга келган. Болалигидан гитара чалиш, китоб ўқиш ва шеър ёзишга жуда қизиқувчан бўлган. Мактаб ва техникумни тамомлагач, ҳозирги Ўзбекистон давлат санъат ва маданият институтининг оммавий байрамлар режиссёрлиги факультетида ўқийди. Олий таълим муассасасини битирганидан кейин хусусий телеканалларнинг бирида икки йил давомида бошловчи ва режиссёр сифатида фаолият юритади. Унинг «Radius 21» номли кўрсатуви тез орада томошабинлар эътиборини қозонади.\nШу тариқа қўшиқ айтишга бўлган иштиёқ уни санъат соҳасига етаклайди. Бир қатор мусиқа йўналишида ижод қилган хонанданинг рэп йўналишидаги қўшиқлари ёшлар орасида кенг оммалашади. Унинг «Akfa media» продюссерлик марказида ижод қилган даврида, яъни 2006—2008 йилларда ҳамда кейинчалик яратган «Дубай», «Унутолмадим», «Монолог», «Ҳар кун», «Тунги капалак» сингари кўплаб тароналари ҳалигача тингловчиларини йўқотмай келмоқда. Шаҳзод Ғуломов «Севги фазоси», «Онаизор», «Бойвачча» каби фильмларда суратга тушган.\nМарҳум санъаткорнинг укаси Бекзод Ғуломовнинг айтишича, акаси 2010 йилнинг 12 сентябрида Пискент шаҳри постига яқин жойда Matiz русумли машинасида оиласи билан кетаётган бўлган. Уларга қарама-қарши йўналишдан эса контрабанда маҳсулотларини постдан олиб қочаётганлар келиб урилган. Шаҳзод Ғуломов автоҳалокат бўлган вақтда, воқеа жойининг ўзида оламдан ўтган, 3,5 ойлик фарзанди Бексултон эртаси куни вафот этган. Бексултон хонанданинг ёлғиз фарзанди эди.\nПиёдалар ўтиш жойидаги бахтсиз ҳодиса\n«Ойижон» фильмидаги бош роли билан танилган ижодкор Фарангиз Режаметова (Жамолхонова) 2018 йили 25 ёшида ЙТҲ оқибатида вафот этган.\nУ 1993 йилда санъаткорлар оиласида туғилган. Унинг бобоси — Ўзбекистон ССРда хизмат кўрсатган артист Тўғон Режаметов, бувиси — Ўзбекистон халқ артисти Ширин Азизова кино ва театрдаги юзлаб роллари орқали ўзбек санъати ривожига ҳисса қўшган. Онаси — Ўзбекистонда хизмат кўрсатган артист Фотима Режаметова ҳам бетакрор ижролари орқали томошабинлар кўнглидан жой олган. Фарангиз Режаметова «Сеҳрли қалпоқча», «Уй бекаси» каби ўнлаб кино ва сериаллардаги ижролари билан ҳам ўз мухлисларини топган.\nЎзбекистон Давлат жаҳон тиллари университети халқаро журналистика факультети битирувчиси ҳисобланган 25 ёшли Фарангиз Режаметовани 2018 йил 20 июль куни соат 21:15 атрофида Абдулла Қодирий ва Маҳатма Ганди чорраҳасидаги пиёдалар ўтиш жойида Mercedes-Benz машинаси уриб кетган. Ҳайдовчи жабрланувчини касалхонага олиб борган, аммо актриса йўлда оламдан ўтган.\nҚотил мардикор йигитлар\nСкан-Мульти тахаллуси билан томошабинларга яхши таниш Искандар Аъзамов 2006 йилда 28 ёшида ўзининг уйида икки нафар йигит томонидан шафқатсизларча пичоқлаб ўлдирилган.\nИскандар Аъзамов 1978 йил 25 январда туғилган бўлиб, у кинорежиссёр, сценарийнавис ва актёр сифатида ижод қилган. Ўзбек телевидениесидаги фаолияти 1996 йилда бошланган. Ўн бир йиллик ижоди давомида юзлаб мусиқий видеоклипларни суратга олган. 2003 йил Москвада, STS каналида постановкачи оператор бўлиб ишлаган. У «Хўжа Насриддин: ўйин бошланади» номли бадиий фильмни суратга олади. Унда асосий ролларни ижодкорнинг ўзи ва қўшиқчи Суғдиёна ўйнаган. Аммо унга ўз фильмининг премьерасида қатнашиш насиб қилмади.\nСкан-Мульти 2006 йилнинг 23 июнь куни ўз уйида икки нафар йигит томонидан шафқатсизларча пичоқлаб ўлдирилган. Маълумотларга кўра, марҳумнинг хизматини адо этиб юрган мардикор йигитлар Искандар Аъзамовнинг орқасига ва юрагига бир неча марта пичоқ урган. Қотилларнинг санъаткорни ўлдиришдан мақсади пул бўлган. Жиноятчилар ушланиб, уларга қилмишига яраша жазо тайинланган.\nТунги клуб олдидаги жанжалнинг аянчли якуни\nЭркин кураш бўйича халқаро тоифадаги спорт устаси Жамшид Кенжаев 2018 йилнинг 8 августидан 9 августига ўтар кечаси, тахминан, соат 00:25 ларда Юнусобод туманидаги Aurum 898 тунги клуби олдида жанжал оқибатида оламдан ўтган.\n25 ёшида ҳаётдан кўз юмган спортчи эркин кураш бўйича Ўзбекистон чемпиони бўлиб, 61 ҳамда 65 кг вазн тоифаларида Инчеондаги Осиё ўйинлари—2014 мусобақасида, шунингдек, 2015 йил Қатарда бўлиб ўтган Осиё чемпионатида Ўзбекистон шарафини ҳимоя қилган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Ko'rganlar:: 42 | Добавил: www.horazm.net | Теги: #news, #новости, #ahborot, #habarlar, #Yangilik, #uznews, #newsuz, #Yangiliklar, #xabarlar | Рейтинг: 0.0/0


Тошкентда марказий арчани безатиш ишлари бошланди | Qalampir.uz\nТошкентда марказий арчани безатиш ишлари бошланди\nЖамият\t27 Ноябрь 2019 14:08 5296\nЯнги 2020 йилни қаршилашимизга оз фурсат қолди. Пойтахт Тошкентда эса аллақачон байрамнинг бош арчасини қуриш, майдонни байрамона тарзда безатиш ишларига старт берилди. Бу ҳақда QALAMPIR.UZ мухбири хабар бермоқда.\nБугун, 27 ноябрь куни Тошкентдаги Янги йилнинг бош арчасини безатиш ишлари бошланган. У ўтган йилдагидек, Мустақиллик шоҳ кўчасида Халқаро симпозиумлар саройи ва Hyatt Regency меҳмонхонасининг орқа тарафига жойлаштирилган.\nХотирласангиз, ўтган йили байрам тантаналари Тошкентда анъанадагидан анча аввал бошланиб, энг кеч тугаган. Бу вақтда эса марказий арча майдони туну кун одамлар билан гавжум бўлган. Майдон ўтган йили 10 декабрь куни очилган эди.\nЎтган йили Тошкентда ўрнатилган марказий байрам арчаси Мустақил давлатлар ҳамдўстлиги давлатлари пойтахтларида ўрнатилган янги йил арчалари орасида баландлиги бўйича бешинчи ўринни эгаллади.\n“ТурСтат” агентлиги МДҲдаги арчаларнинг баландлиги бўйича рейтингини тузиб чиқди.\nМосквада Кремль майдонида ўрнатилган янги йил арчаси МДҲга аъзо давлатлар пойтахларида ўрнатилган табиий арчалар рейтингини бошқарди.\nМДҲ ҳудудида ўрнатилган энг баланд арчалар ўнлигига қуйидагилар киритилганди: Ашхобод (38 метр), Баку (37 метр), Ереван (37 метр), Тошкент (35 метр), Минск (30 метр), Душанбе (28 метр), Москва (27 метр), Остона (25 метр), Бишкек (25 метр), Тбилиси (25 метр).\n03 Июль 12:06 37367\n04 Июль 19:01 24396\n03 Июль 08:59 23204\n04 Июль 17:15 21625\n04 Июль 09:49 19856


Бумеранг ва портал. Баъзи ташкилотларни ёпиш вақти келмадимикан? » JIZZAXCITY.UZ - Жиззах ахборот портали\nЖиззах ахборот портали » Жамият » Бумеранг ва портал. Баъзи ташкилотларни ёпиш вақти келмадимикан?\nБумеранг ва портал. Баъзи ташкилотларни ёпиш вақти келмадимикан?\nМен бу расм орқали унинг нима экани ҳақида маълумот бериб кифояланмоқчи эмасман. Шунчаки, уни бир ҳолатга боғлашга уринмоқчиман.\nБу асбобнинг номи – бумеранг. Одатда ёғочдан ясалади. Баъзан металлдан ясалганларини ҳам учратиш мумкин. Хусусияти - отганда ҳавода айланиб-айланиб эгасига қайтиб келади. Унинг ёши тахминан 50.000 да. Палеолит давридан бери фойдаланилади. Ўша вақтлари ов қилиш учун фойдаланишган бўлса керак. Аллоҳ билгувчи.\nЁшлигимда бир чет эл фильмини кўргандим. Номи эсимда йўқ. Музейда севишганлар бумеранг орқали ўғрилик қилишади. Уни панада туриб, ўмаришни режалаштиришган қимматбаҳо буюмига отадилар ва сигнализацияни ишлатишади. Шу заҳоти қўриқлов гуруҳи етиб келади. Лекин буюмни жойида эканлигини кўриб ҳайрон бўлишади. Воқеа бир неча бор такрорлангач зериккан қўриқлов хизмати ходимлари сигнализацияни бузилган деб ўйлаб уни ўчириб қўйишади. Бундан ўғрилар унумли фойдаланишади ва буюмни ўғирлашади.\nХуллас бумеранг деса шулар кўз ўнгимга келар эди, шу вақтгача.\nХабарингиз бор, президент ташаббуси билан виртуал қабулхона – портал ишга туширилди. Унга миллионлаб мурожаатлар келиб тушди ва тушмоқда. Мурожаатлар ҳар хилидан бўлди. Эр сўраган ҳам, бировнинг мулкини президентдан олиб беришини сўраган ҳам, хуллас бўлар-бўлмас мурожаатлар ҳам келди. Портал аввалига яхши ишлади. Тўлиқ ўрганди. Мурожаатларнинг назоратини ҳам амалга оширди. Аксариятини ижобий ҳал этилди. Унга ходимларга ойлик, ташкилий ишлар, техника ва бошқалар учун давлат бюджетидан ҳам маблағ ажратилган бўлиши керак.\nҲозирги кунга келиб эса хатларни тегишлилиги бўйича жойларга юборадиган ташкилот бўлиб қолди. Ўтмишда яхши ишлаб (атиги бир йил), мукофотига ҳозир ҳам ўз фаолиятини давом эттириб келаётгани сал ғалати эмасми? Тўғрисини айтсам, давлат ташкилотларининг ўзи ҳам почта хизмати орқали бу ишни эплай олади. Ўзларидан қуйи ташкилотга хатларни бемалол йўналтиради. Биз давлатга солиқларни бунинг учун тўламаганмиз, ахир.\nТасаввур қилинг! Сизга нисбатан бирор давлат органи ходими ноқонуний хатти-ҳаракат ёки ҳаракатсизликни амалга оширди. Ундан сиз норозисиз. Унинг юқори турувчи ташкилотига ишончингиз йўқ. Тўғрида! Қайси она ўз боласини бошқанинг гапига ишониб жазолайди. Юқори ва қуйи турувчи ташкилот ҳам худди шундай муносабатда бўлади. Сир эмас, одатий ҳол. Сиз буни биласиз ва порталга мурожаат қиласиз. У вазирликка жўнатади. Вазирлик бошқармага. Бошқарма ҳудудий бўлимга. Унинг раҳбари сиз норози бўлган ходимга йўналтиради. Раҳбар ҳам “нима бало ходимингни эплай олмайсанми” деган гапдан қўрқиб, уни ўзларининг фойдасига ҳал қилади. Порталга бир варақ хат етади. Мурожаат ўрганиб чиқилиб тегишлича қонунан ҳал этилади. Портал муддати ёпилади. Тамом. Ҳаёт гўзал. Хатингизда эса бумеранглик ҳислати. Яъни, қарабсизки у айланиб-айланиб қўлингизда.\nСўнгги вақтларда бу оддий ҳолга айланиб қолди. Бу жисмоний ва юридик шахсларнинг мурожаатлари тўғрисидаги қонуннинг 25 моддасига зид эмасми? Мурожаатларни кўриб чиқиш учун асоссиз равишда бошқа давлат органларига, ташкилотларга ўтказиш ёхуд қарорлари ёки ҳаракатлари (ҳаракатсизлиги) устидан шикоят қилинаётган органларга, ташкилотларга ёки мансабдор шахсларга юбориш тақиқланади.\nУндан кўра менда бир таклиф бор. Солиқ тўловчи оддий фуқаро сифатида фикрим - портални ёпиш лозим. Давлат бюджетини мақсадсиз сарфлаш керак эмас. Айниқса давлатимиз ислоҳотларга муҳтож бўлиб турган вақтда. Ходимлари нима қилади дейсизми? Ходимлари ҳам бизга, 33 миллион аҳолига ўхшаб кадрлар пойгасига қўшилади. Бозор иқтисодиёти-ку! Яхши кадр бўлса кўчада қолмайди.\nРивожланаётган давлатларда давлат ташкилотлари озаяди. Махсуслашади. Кераксиз ёки вазифасини бошқа ташкилотлар ҳам бажара оладиган ташкилотлардан воз кечилади. Вақтинча бўлса ҳам. Бюджет мақсадли ва конкрет ғояларга тикилиши зарур. Ана шунда ўзимиз орзу қилган буюк келажак келишини озгина тезлаштирган бўламиз. Буларнинг барчаси IMHO, албатта.\nМанба: Azon.uzскачать dle 12.0\nМонополияга қарши курашиш қўмитаси UzAuto Motors`ни ахлоқий меъёрлардан четга чиқмасликка чақирди\nНурсултон Назарбоев Алишер Усмоновни орден билан мукофотлади


1-савол: У аввалллари ҳаворанг кийимда озғин карлик кўринишида тасвирланар эди. Лекин 1931 йил бир рассом машҳур компаниянинг буюртмасига биноан уни биз билган кўринишда тасвирлайди. Агар гап ким ва қандай кўринишда кетаётганлигини топган бўлсангиз, буюртма берган компания номини айтинг.\nИзоҳ: Гап аввалари ҳаворанг ва 1931 йилдан то бизнинг кунимизгача семиз қизил рангда тасвирланувчи Санта Клаус ҳақида эди. Санта Клаусни бундай рангда тасвирлашни “Coca-Cola” компанияси буюртирган.\n2-савол: 1682 йил Испаниялик сайёҳлар Де Вако ва Коронадо Рио Гранде қирғоқларидаги ҳозирги Эль-Пасо шаҳри ерларида тўхташади ва маҳаллий ҳиндулар билан тезда дўстлашиб олишади. Маҳаллий қабила бошлиқлари ўзларининг Испаниялик дўстларига шундай ном беришадики, кейинчалик бу ном ўша ерларнинг ҳозирги номига айланади. Савол Испаниялик сайёҳларга ҳиндулар қандай ном беришган?\nЖавоб: Техас (тэксес)\n3-савол: Арман топишмоғига кўра, унинг бир оёғи ва ўттиз қаноти бор. Ёрдам бериб айтаманки, у ҳатто жангда ҳам қатнашган. Менга топишмоқнинг жавобини эмас, унинг жангдаги рақибини айтинг.\nЖавоб: Дон Ки Хот\nИзоҳ: Гап шамол тегирмонлари ҳақида эди.\n4-савол: 1980 йиллар Италияда қабул қилинган қонунга кўра, агар сиз ўрмонга қуролсиз киришга ихтиёр этсангиз, сизда махсус имтиҳондан сўнг бериладиган лицензиянгиз бўлиши керак. Савол: Италияда қуролсиз ўрмонга кирмоқчи бўлсангиз, қандай лицензияга эга бўлишингиз керак?\nЖавоб: Қўзиқорин теришга ҳуқуқ берувчи лицензия.\n5-cавол: 1791 йил, совуқ декабрь кунларининг бири. Европадаги пойтахт шаҳарларнинг бирида мотам маросими давом этарди. Машҳур инсонни сўнги манзилга, Авлиё Марк қабристонига олиб боришарди. Ҳаво ҳарорати борган сари совиб борар, маросим қатнашчиларининг ҳаммаси ортга қайтиш ҳаракатида эди. Шундай бўлиб чиқдики, қабристонга етиб келинган вақтда марҳумнинг олдида тобут кўтарувчилар ва бир инсондан бўлак ҳеч ким қолмаган эди. Савол эса шундай: менга марҳумнинг кимлигини эмас, балки қабристонда марҳумнинг сўнгги дамларигача ёнида қолган содиқ инсонни айтинг.\nЖавоб: Антонио Сальери Изоҳ: Марҳум – Моцарт.\n6-савол: Бу предмет 1949 йил тайёрланган. 1981 йилга келиб бу предметга қўшимча кумуш ҳалқалар қўшилиши натижасида унинг диаметри 59 см.га етди, вазни эса умумий 11 кг.ни ташкил қилди. Бу қандай предмет эканлигини сўрамайман. Сиз менга бу предметда энг кўп учрайдиган иккита ёнма-ён келувчи топонимни айтинг.\nЖавоб: Бавария ва Мюнхен.\nИзоҳ: Гап Германия Бендуслигаси ғолибига бериладиган соврин ҳақида кетаётган эди. Унга ғолиб жамоа номлари ўйиб ёзилади.\n7-савол: Ўтган асрнинг 2-ярмида буюк давлатлар космос соҳасида рақобат олиб борганлигини яхши биласиз. Ўша вақтлари Россияда космонавтика музейини ташкил қилиш ғояси пайдо бўлади ва ўйлаб ўтирмасдан бу музейни Калуга шаҳрида ташкил қилишади. Савол, нега айнан Калуга шаҳрида?\nЖавоб: Калуга шаҳри космонавтика асосчиси К.Э.Циолковскийнинг она шаҳри.\n8-савол: Америкалик актёр Вилли Смит фикрига кўра, Голливудда рацизм, яъни ирқчилик йўқ. Сен қорамисан ёки оқмисан фарқи йўқ. Голливудда фақат битта ранг ҳақида фикр боради. Актёрнинг фикрича, Голливудда қора ва оқдан ҳам муҳим бўлган ранг қайси?\nИзоҳ: Голливудда асосан гонорар катта ўрин тутади. Голливудда гонорар асосан долларларда ўлчанади ва доллар ранги яшил.\n9-савол: Япония қуйи палатаси биносидаги ҳар бир креслонинг тагида бўйи, эни ва баландлиги 30 см. келувчи, ичи бўм-бўш тахта қутилар сақланади. Бу қутилар нима учун керак?\nЖавоб: Зилзила вақтида шиша қолдиқларидан ҳимояланиш учун.\n10-савол: 1812 йилги уруш вақтида Москвадаги жамоат жойларида бу ишни қилган инсонлар катта миқдорда жаримага тортилган. Хозирги кунда бу ишни қилиш Америка қитъасининг шимолида ва Африканинг бир қанча давлатларида кўп учрайди. Бу қайси иш эканлигини топинг?\nЖавоб: Француз тилида гаплашиш.\n11-савол: 1997 йили “Москва велопойгачилари клуби” фаолларининг ташббуси билан Россиянинг 20 та аҳоли пунктлари ва шаҳарларидан ўтувчи трассадан иборат велопойга ташкил қилинади. Велопойганинг барча иштирокчиларига турли фахрий ёрлиқлар ва эсдалик нишонлари топширилади. Савол эса қуйидагича. Бу велопойга трассасининг умумий узунлиги қанчага тенг эди?\nЖавоб: 850 км.\nИзоҳ: Бу мусобақа Москва шаҳрининг 850 йиллиги муносабати билан ўтказилган. Шаҳарга 1147 йилда асос солинган.\n12-савол: 1984 йил “Амадеус” номли фильм Америка киноакадемияси томонидан Оскарга лойиқ кўрилади. Бу фильмнинг режиссёри - Милош Форман, бош ролларда – актириса Салли Фильд ва актёр Мюррей Абрахам. Менга эса ўша йили Оскар лауреатлари орасида бўлган рус миллатига мансуб инсоннинг фамилиясини айтинг?\nЖавоб: Карпов. Анатолий Карпов. Бу ерда гап шахматчилар ўртасида топшириладиган Оскар мукофоти ҳақида кетмоқда.\n13-савол: Англияликлар қисқартма ва абревиатураларни хуш кўришади. Улар бу одатларини исм ва фамилияларга ҳам татбиқ қилишади. Мисол учун, машҳур сиёсатчи Вильям Гладстоунни улар G.O.M. ҳарфлари билан шифровка қилишади. Бунинг маъноси “great old man”, яъни “буюк қария”. Инглизлар яна қайси машҳур инсонни G.B.S. ҳарфлари билан қисқартиришади.\nЖавоб: Джордж Бернард Шоу.\n14-савол: Челябинск шаҳрининг гербида ҳам, Челябинск вилоятининг ҳам гербида “ИКС” тасвирланган. Фарқи шундаки, вилоят гербида тасвирланган “ИКС”даги “ИГРЕК” сони шаҳар гербида тасвирланган “ИКС”даги “ИГРЕК” сонидан икки марта кўп. “ИКС” ва “ИГРЕК”ни тўғри кетма-кетликда айтинг?\nЖавоб: ИКС – туя, ИГРЕК – ўркач.\n15-савол: АҚШда аҳлоқсиз ва виждонсиз инсонларни «унинг исми Мад» деб аташлари мумкин. Бу билан америкаликлар реал ҳаётда яшаб ўтган доктор Самуэль Мадни эслашади. Бу докторнинг айби шуки, ўз касбига масъулият билан ёндошиб, кунлардан бир кун нотаниш, оёғи синган инсонга тиббий ёрдам кўрсатганида эди. Кейинчалик врач бу қилмишидан анча пушаймон бўлади. Савол, менга Доктор Самуэль Маднинг пушаймон ейишига мажбур қилган беморни айтинг.\nИзоҳ: Линкольнни театр биносида ўлдириб, ложадан сакраб оёғини синдирган Бут.\n16-савол: Бу икки типдаги вагон турлари бир-биридан 8 йилллик фарқ билан пайдо бўлган. Биринчиси, 1838 йил АҚШда Филадельфия-Балтимор йўналишида пайдо бўлган бўлса, иккинчиси, 1846 йил Буюк Британияда Кембридж-Ньюмаркт йўналишида пайдо бўлган. Бу икки типдаги вагонларни айтинг.\nЖавоб: Чекувчилар учун ва чекмайдиганлар учун вагон.\n17-савол: Хоккейда “Қўрқоқ хоккей ўйнамайди” ибораси мавжуд. Моҳир хоккейчи Анатолий Рагулинга эса “абадий қўрқоқ” лақаби муҳрланган. Бунга сабаб 1962 йил Канадалик хоккейчи Жак Плантни қилган ишини Собиқ Иттифоқда биринчи бўлиб айнан Рагулин қилган. Анатолий Рагулиннинг қайси иши қўрқоқ лақабини олишига сабаб бўлган.\nЖавоб: Анатолий Рагулин машҳур дарвозабон бўлган ва у биринчи бўлиб Иттифоқда дарвозабонлар ниқобини кийган.\n18-савол: 90-йилларнинг охирида Норвегияда 1 литр бензиннинг нархи 13,32 Норвегия кронасига тенг бўлган. Бу нарх маҳаллий аҳоли учун унчалик қиммат бўлмасада, кўплаб ёқилғи қуйиш шаҳобчаларида 50 литр ҳажмда бензин қуйган автомобил соҳибларини учратиш қийин эди. Нима учун?\nЖавоб: Негаки 50 литр бензиннинг нархи 666 кронага тенг бўлади.\nИзоҳ: Европада 666 рақамини шайтон билан боғлашади.\n19-савол: Уларнинг орасида Абигайль Смит, Луиза Катрина Джонсон, Элис Гатуэй Ли, Анна Элеонор Рузвельт ва бошқаларни учратиш мумкин. Бу рўйҳатда турувчи энг сўнги инсоннинг қолганлардан қандай асосий фарқи борлигини айтинг.\nЖавоб: Қора танли.\nИзоҳ: Бу ерда гап АҚШнинг биринчи ледилари, яъни Президент рафиқалари ҳақида бораётган эди. Барак Обаманинг хотини Мишель Обама эса қора танлидир.\n20-савол: 1815 йилдан бошлаб Ҳиндистонга борувчи сайёҳларнинг кундаликларида бир инсон ва бир объектга бағишлан боблар пайдо бўла бошлади. Бу қайси инсон ва қайси объект?\nЖавоб: Наполеон Бонапарт ва Сувайш Канали\n21-савол: Футболчи Азиз Хайдаровнинг эслашича, 2007 йилдаги Осиё кубоги учрашувларининг бири - фаолияти давомида тўқнашувлардан энг кўп азият чеккан ўйини бўлган экан. “Рақиб фақатгина менга аёвсиз ташланар, тўпсиз бўлган пайтларимда ҳам қўполлик қиларди. Балки бунга сабаб ўйиндан бир кун аввал матбуот анжуманида стол устида мен томондан қолдириб кетилган ёзув бўлса керак”. Биз сиздан Азиз Хайдаров қайси жамоага қарши ўйнаганини эмас, балки бир кун олдин матбуот анжуманида рақиб шаънига қолдирилган ёзувни ёзиб беринг.\nЖавоб: IRAN GO HOME\n22-савол: Сўнгги савол.\n1910 йилги нарх наволарни эшитинг:\nПочта маркаси - 2 цент;\nАвтомобиль - 500 доллар;\nФотоаппарат - 7 доллар;\nКино билети - 7 цент;\nСоябон - 1,5 доллар.\nЎша вақтларда ҳам фойда олиш бўйича рекордчи ва ўз соҳасида етакчи бўлган компаниянинг бу маҳсулоти эса бор-йўғи 5 цент бўлган. Ниманинг нархи 5 цент бўлган?\nЖавоб: Coca-Cola. Ўйинимизни Coca-Cola билан бошлаган эдик, шу билан тугатдик.


Гран-Прининг илк куни дзюдочиларимиз учун якунланди / Olamsport.com\nГран-Прининг илк куни дзюдочиларимиз учун якунланди\nИсроилнинг Тел-Авив шаҳрида дзюдо бўйича Гран-При турнири давом этмоқда.\nАфсуски, мусобақанинг илк куни ҳамюртларимиз учун медалсиз якунланди.\n-60 кг вазн тоифасида юртимиз шарафини ҳимоя қилаётган Кемран Нуриллаев учинчи босқичда бельгиялик Жорре Верстраетенга имкониятни бой берди. У мусобақа давомида Исроил ва Бразилия вакилларини мағлуб этганди.\n-66 кг вазнли Сардор Нуриллаев эса учинчи босқичда мезбон спортчи Барух Шмаиловга ютқазди. Бунгача у Словакия ва Доминикан Республикаси вакилларидан устун келганди. Ушбу вазндаги бошқа бир ҳамюртимиз Шаҳрам Аҳадов ҳам мезбон Тал Фликерга имкониятни бой берди. У иккинчи босқичда болгариялик рақибни мағлуб этганди.\nАёллар ўртасида -52 кг вазн тоифасида баҳсларда қатнашган Диёра Келдиёрова илк жангида австралиялик рақибасини мағлубиятга учратган бўлсада, иккинчи даврада бельгиялик Амбер Риулга имкониятни бой берди.\nРишод Собировдан кейин энди Зантарая ҳам ўз мактабини очади 0


Германия Ташқи ишлар вазири Франк-Уолтер Штайнмайер Сурияга режалаштирилган сафарини бекор қилди.\nБунга Сурия президенти Башар ал-Асаднинг Исроилни “душман” дея атагани сабаб бўлди. Яқин Шарққа сафар қилаётган Штайнмайер 15 август куни кечқурун Сурияга бориши ва чоршанба куни президент Асад билан музокара ўтказиши режалаштирилган эди.\nАйни пайтда, Франция Ташқи ишлар вазири Филип Дусте Блази ва Туркия Ташқи ишлар вазири Абдулла Гул чоршанба куни Байрутга сафар қилиб, Ливан Бош вазири Фуад Синиора билан учрашадилар. Франция ва Туркия Ливан жанубига жойлаштирилиши мўлжалланган БМТнинг халқаро тинчликпарвар кучлари сафига ўз ҳарбийларини жўнатишга ваъда берган.\nШунингдек, бугун Иордания Қироли Абдуллоҳ Европа давлатларини Ливанни қайта қуришда ёрдам беришга чақирди. Европа Иттифоқи Байрутда ўзининг ёрдам кўрсатиш бўйича идорасини очишини маълум қилди.


Men bu saytga mehmon emasman. Ko'p bo'masayam bir nechta hikoyalarim chop etilgam. Lekn hotira qursi...davomi\nNomusli qiz 2\nДобавил: SeXsTaR (19.09.2014 / 07:41)\nАхир шовқинли XXI аср ҳар доим ҳам кишига ёқавермайди-да.\n– Тошкентгами? – ўзим ҳам кутмаган ҳолатда қизга гапириб юбордим. Шунақаям беўхшов савол бўладими? Хўп, суҳбатлашиш ниятинг бор экан, ярим соат илгари гапирсанг бўларди-ку. Нега жим келдинг? Қиз ҳам ичида кулиб қўйгандир, «Сабринг шунчага етдими?» деб.\nҲа, Тошкентга, ўзингизамми? – қиз ҳам кутилмаганда яхши жавоб қайтарди. Ҳатто менга хайрихоҳдай туюлди. «Ўзингизамми» деб сўради-да у. Демак, ақлли қизлар билан ҳам ақлсиз нарсалар ҳақида бемалол гаплашиб кетавериш мумкин экан.\nҚиз ўзини ноқулай сеза бошлади. Юбкасининг этагини пастга тортди. Лекин ҳар қанча уринмасин, тиззасини ёпмаётганди. Юзлари қизарди. Дудуқланиб-дудуқланиб гапира бошлади. Ростдан ҳам фаросатли қиз экан. Бироз олдин лозим бўлмаган жойга – унинг тиззасига беихтиёр кўзим тушганди. Сезди шекилли, номус қилди. Ахир бўлиши мумкин-ку, гоҳида ҳатто эркаклар ҳам ўзига ярашмаган кийимни кўчага кийиб чиққандагина сезиб қолади. Афсуски, вақт ўтган бўлади. Кийимингизни алиштиришнинг иложи бўлмайди. Балки бу қиздаям шундай вазият бўлиб қолгандир. Уялаётгани бежиз бўлмаса керак, албатта.\nОдатда мен адабиёт мавзусида яхши суҳбатлашаман. Фалсафа, тарих, психология ҳам ёқади. Мени янада ҳайратга солгани, қиз исталган мавзудан хабардор экан. У ҳатто мен ўқимаган китобларни ҳам санаб ўтди. Психология ҳақидаги қарашларини адабиёт билан боғлаганда кўплаб образлар руҳиятини таҳлил қилганига гувоҳ бўлдим. Баъзи танишларим Лермонтов, Пушкин ҳикояларини алмисоқдан қолган, сохта образлар дейишарди. Мен эса аксинча, Пушкиннинг Дубровскийсини, Лермонтовнинг Печоринини қаттиқ ҳурмат қиламан. Ҳатто уларга ўхшагим келарди. Тасодифни қарангки, қизга ҳам ўшандай мард йигитлар ёқар экан…\n– Аниқми? – кўзини лўқ қилди. Нима, бу мени аҳмоқ қиляптими? Ёки бирор қаллобмикан?\nҚиз шу гапни айтганда, «Нексия» манзилга етиб келганди. Ростдан ҳам бир зумда етиб келди. Қиз билан йигит самимий суҳбатлашиб кетишарди. Менинг эса бошим қизиб борарди\nОнлайн: 6 / 99 | + reklama